PROGRESSIVE MAGAZIN | HRANA ZE BEBE\nKompanije u ovoj industriji svoj poslovni uspeh i dalji razvoj zasnivaju na podmirenju potreba savremene porodice za zdravom dečijom hranom. U odnosu na isti period godinu dana ranije, količinska prodaja hrane za bebe na tržištu Srbije je u porastu – vrednosno 10,3%, količinski 4,9% i komadno 10,5%, pokazuju podaci agencije Nielsen.\nKako bebe vremenom usvajaju čvrstu hranu jer majčino mleko više ne može da zadovolji njihove nutritivne potrebe, roditelji se svakodnevno suočavaju sa problemom pronalaženja dovoljno raznovrsne hrane za svoje najmlađe. S druge strane, proizvođači se trude da odgovorno i kvalitetno odgovore na izazove koje im nalaže industrija hrane za bebe.\nPočev od prve kašike, način na koji kreiramo plan ishrane dugoročno utiče na zdravlje beba. Osim što izgrađuje metabolizam, konzumacija čvrste hrane jedan je od ključnih faktora za pravilan razvoj deteta jer ih navodi da ispravno žvaću, čime razvijaju desni i mišiće koji su im potrebni za artikulaciju govora. Većina roditelja postepeno prelazi na ‘čvrstu ishranu’ kada njihove bebe napune šest meseci. Griz i cerealije uživaju najveće poverenje kada su u pitanju nutritivne vrednosti, ali i zbog svoje mekane strukture često predstavljaju prvi izbor prilikom navikavanja beba na novi režim ishrane.\nBaby food wet je, tako, dominantan na tržištu hrane za bebe (51,8%), potom se iza njega nalaze cerealije (24,1%), griz (14,5%), baby drinks (9,5%) i baby biscuits (0,1%).\nPrema podacima agencije Nielsen za period april 2019 – mart 2020. kada je reč o proizvođačima u kategoriji hrane za bebe – njih pet kumulativno ima više od 72% tržišnog učešća, i to su (abecednim redom): Fabrika dečje hrane (Baby Food Factory), Fructal, Hipp, Podravka i SL Takovo.\nPorast količinske prodaje\nKompanije u ovoj industriji svoj poslovni uspeh i dalji razvoj zasnivaju na podmirenju potreba savremene porodice za zdravom dečijom hranom. U odnosu na isti period godinu dana ranije, količinska prodaja hrane za bebe na tržištu Srbije je u porastu – vrednosno 10,3%, količinski 4,9% i komadno 10,5%.\nAko posmatramo regione, najveći porast beleži zapadna Srbija i on iznosi 14,2%, potom sledi jugoistočna sa 12,5%, Beograd sa 10,7%, dok je u Vojvodini rast vrednosne prodaje najmanji i iznosi 6%. Zanimljivo je napomenuti da Beograd ima najveće učešće u vrednosnoj prodaji (37,6%), dok najmanje ima zapadna Srbija (17,3%).\nAko posmatramo kanale prodaje, najveće vrednosno učešće imaju velike/srednje prodavnice, odnosno objekti od 40 do 300m² i ono iznosi 53,9%, potom slede hiper i super marketi (39,6%), pa male prodavnice sa 6,4% učešća u prodaji, dok se u kioscima i paviljonima proda 0,1%.\nNajveći količinski rast u odnosu na isti period godinu dana ranije beleže velike i srednje prodavnice (10,3%), pa hiper-super marketi (3,7%).\nŠto se tiče tipa pakovanja, najviše hrane za bebe se proda u teglicama i to 41,2%, potom u kutijama 29,5%, slede kesice sa 17% učešća u prodaji i flašice sa 8,3%.\nNajdominantnija veličina je pakovanje od 200g sa 28,1% količinskog učešća, sledi pakovanje od 190g sa 14,7% učešća, a potom od 400g i 500g.\nSa ili bez dodatih ukusa\nUkoliko posmatramo segment sa dodatim ukusima, najdominantnije učešće ima hrana za bebe bez dodatih ukusa i to skoro polovinu, tačnije 48,4%, zatim sledi hrana za bebe sa ukusom čokolade sa 3,6%, jabuke sa 2,5%, dok ostali ukusi imaju nešto niže učešće.\nS obzirom na odgovornost prema potrošačima, dalja izrada proizvoda u ovim kategorijama pratiće najsavremenije tehnološke procese i trendove ponašanja potrošača ne bi li proizvođači adekvatno pomagali porodicama u što zdravijoj ishrani svojih najmlađih članova.


- Srbija ima 280, mi imamo 290 zato šta moramo da platimo dodatni tranzit i to je ta razlika. Ja verujem da ćemo za naše potrebe i za potrebe izgradnje gasovoda i dve gasne elektrane postići taj dogovor i da ćemo očuvati ovu cenu za ovaj period kao što je to uradila i Srbija, i da ćemo i mi naći taj uspeh razumevanje Putina koji je postigao Aleksandar Vučić - rekao je Dodik u intervjuu za RTRS.\nNaveo je da se Rusija pokazala kao važan partner Republike Srpske, a sve je rezultiralo ekonomskom saradnjom i isporukom energenata po povoljnijim cenama. Dodik je rekao da je večeras sa američkim i evropskim zvaničnicima razgovarano o temama koje se tiču imovine, nametnute odluke bivšeg visokog predstavnika i Izbornog zakona. On je ocenio da će predstojeća posebna sednica Narodne skupštine RS o vraćanju oduzetih nadležnosti biti u rangu pet najvažnijih kada je reč o odlukama koje je doneo srpski narod na ovim prostorima i Republika Srpska.\n- U BiH nije prisutna revolucija, kako je pojedini predstavljaju, već je reč o zaštiti Ustava i prava Republike Srpske, garantovanih Dejtonskim sporazumom - kaže Dodik.\nIstiče da od vraćanja na izvorni Dejton, odnosno vraćanja izgubljenih nadležnosti, predstavnici Srpske neće odustati. Poručio je da nametnuta odluka Valentina Incka o kažnjavanju negiranja genocida u Srebrenici mora biti povučena. Ponovio je da u BiH ne postoji visoki predstavnik i nema OHR-a. Upitao je Kristrijana Šmita kako je mogao da pristane na to da dođe u BiH i kaže - ja sam visoki predstavnik, a nije imenovan u Savetu bezbednosti Ujedinjenih nacija.\nKristijan Šmit, Foto Tanjug\n- Igrate neku igru. Sad očekujete da ću da vas priznam, naravno da neću - poručio je Dodik.\nDodao je da Šmita neće priznati, ni Republika Srpska kao potpisnica Aneksa 10, a to, kaže, nije nevažno. Dodik je naveo da je biran da brani interese srpskog naroda i Republike Srpske, a ne da bude kukavica, a to podrazumeva da se sprovodi Dejtonski mirovni sporazum i slovo Ustava Aneksa 4 Dejtonskog sporazuma. Naglasio je da tu nema nikakve nasilne aktivnosti i nečega što bi predstavljalo nekakvu revoluciju.\n- Nastavićemo sa tim i niko nas ne može zaustaviti - poručio je Dodik.\nRepublika Srpska Milorad Dodik Vladimir Putin cena gasa


RTS :: TV Feljton: Teatar na raskršću\nRTS 2 TV Feljton: Teatar na raskršću\nsubota, 06. apr 2019, 23:05\nU Nišu je od 11. do 19. marta održano prvo izdanje festivala balkanskog kulturnog prostora "Teatar na raskršću".\nFestival ima za cilj afirmaciju sličnosti i razlika kulturnog identiteta država i naroda koji žive na Balkanu, države Srbije i grada Niša kao mesta raskršća evropskih i svetskih puteva. Posvećen izazovima i perspektivama savremenog pozorišta "Teatar na raskršću" je usmeren na jačanje međunarodne kulturne razmene, promovisanje pozorišne umetnosti i stvaralaca, razmene ideja i pozorišnih praksi.\nFestival je na sceni niškog Narodnog pozorišta predstavio ansamble iz osam zemalja, izvedeno je deset predstava, od čega osam takmičarskih, a pogledalo ih je oko 5.000 ljudi.\nTokom festivala u Nišu je održana dvodnevna tribina na kojoj su učestvovali pozorišni stvaraoci, eminentni teatrolizi i pozorišni kritičari iz zemlje i regiona. Naslov tribine bio je "Teatri Balkana - Saradnja na raskršću". Razmatrane su mogućnosti saradnje u ovoj oblasti. Razmena predstava, prevođenje dramskih tekstova, planiranje zajedničkih produkcija, ideja o blakanskoj festivalskoj mreži, samo su neke od tih mogućnosti .\nPlatforma koju niški festival "Teatar na raskršću" nudi mogla bi da postane platforma za jedno šire promišljanje Balkana i kulture balkanskog prostora, mesto gde će se razmatrati različitosti i voditi dijalozi o saradnji.\nEmisija prati tu ideju, predstavlja učesnike glavnog programa i uz veliki broj sagovornika razmatra temu balkanske kulturne saradnje.\nSnimatelj: Dragan Živanović


Kristijano Ronaldo je čovek sa najviše pratilaca na društvenoj mreži Instagram, a kada je u pitanju broj ljudi koje on prati - nije preveliki.\nPortugalac je zapratio sadržaj tek ravno 450 ljudi među kojima su i dvoje srpskih sportista, ali nema nijednog našeg fudbalera.\nOnaj poznatiji je svakako Novak Đoković, srpskog teniskog asa prati 7,4 miliona ljudi među kojima je i jedan od najslavnijih fudbalera današnjice.\nPored nje, Ronaldo je zapratio i srpsku atletičarku i fitnes instruktorku Ivanu Macanović koja je vrlo popularna na društvenim mrežama, a spona između nje i poznatog fudbalera je izvesno nekoliko čuvenih svetskih kompanija koje sponzorišu oboje.\nMacanovićeva se takmičila u Bosni i Hercegovini kao član AK Banjaluka u sprinterskim disciplinama na 60, 100, 200 i 400 metara, a na pomenutoj socijalnoj mreži je prati preko 113.000 ljudi.\nSINIŠA BESAN KAO RIS, POMENUO I LEUKEMIJU Ibrahimović mu poslao poruku LJUBAVI, a Mihajlović otkrio o čemu su pričali na FAMOZNOJ fotografiji\nPočetkom ove godine je Ronaldo postao prva osoba na svetu koja ima armiju od 200.000.000 ljudi iza sebe na Instagramu, već sada je ta brojka porasla za 30.000.000.


Ko drži ključeve buduće vlasti u Beogradu?\nU nedelju se u Beogradu održavaju izbori za skupštinu grada i to će biti prava prilika da vladajuća koalicija odmeri snage sa opozicijom, koja već tradicionalno ima dobro uporište u glavnom gradu. U čemu je važnost ovih izbora, šta oni znače za vlast, šta za opoziciju i ko drži ključeve buduće vlasti u Beogradu?\nNikada izbori u Beogradu nisu bili nevažni - tako i ovi koji treba da se dogode u nedelju imaju sve atribute prelomnih i ključnih izbora, sa velikim ulozima i velikim očekivanjima. I iako ne postoji ni zrno sumnje u to da će SNS osvojiti najviše glasova Beograđana, to ipak nije dovoljno da se, samo par dana pred izbore, sa sigurnošću kaže ko će sesti u fotelju gradonačelnika u Starom dvoru.\n"I formalno, i neformalno gradonačelnik Beograda je, po moći, po opsegu finansija koje kontroliše drugi ili treći čovek u državi. Drugo, reč je o trećini biračkog tela u Srbiji. Treće, eventualna pobeda, ili poraz nečiji na izborima znači da to, kao kula od karata se prenosi na celu Srbiju. To je ta vrsta pelcera", kaže Cvijetin Milivojević iz agencije Pragma.\nKada govori o tome zbog čega je Aleksandru Vučiću važna pobeda na svim, a pogotovu na beogradskim izborima, istraživač Birodija Zoran Gavrilović uvodi u priču i takozvani spoljni faktor, a pre svega očekivanja Brisela o lidera SNS-a i predsednika države.\n"Beogradski izbori jesu alat Vučiću da nahrani svoje članstvo, jer on ulazi u fazu donošenja odluka oko Kosova, oko politike prema Rusiji, donošenja odluke o odnosu prema Dodiku", smatra Gavrilović.\n"Ovde u Beogradu ima i dodatni razlog da se potrudi - kao što znate, Beograd je njemu bio neosvojiva tvrđava. On se jednom na neposrednim izborima za gradonačelnika kandidovao u ime Srpske radikalne stranke. I izgubio je, doduše tesno, od pokojnog Nenada Bogdanovića iz Demokratske stranke. I dva puta na ovim, takozvanim posrednim izborima za gradonačelnika, odnosno na izborima za Skupštinu Grada Beograda je gubio praktično od Dragana Đilasa", podseća Milivojević.\nPo nekim računicama, ključ ovih izbora u Beogradu je u rukama Aleksandra Antića i SPS-a, i kako smatra analitičar Cvijetin Milivojević, to je i razlog što je Vučič isključivo Ivici Dačiću dozvolio da solira u kampanji i pokušava da vrati svoje stare birače jakim nacionalitičkim porukama.\n"Bez ulaska koalicije SPS-Jedinstvena Srbija u budući gradski parlament, teško bi vladajuća koalicija, onaj deo koalicije koji čini SNS, formirala vlast. Ne sumnjam da bi oni pokušali i bez socijalista, time što bi kupovali deo opozicionih, kao što su do sada radili. Ali bi to bilo dosta teško", kaže Milivojević.\nMožda i više nego naprednjacima i socijalistima, čini se da je opoziciji izuzetno stalo do dobrog rezultata na predstojećim izborima. Potpuno razvlašćena na svim nivoima, i bez prisustva u vodećim medijima, opozicija računa da bi se osvajanjem Beograda vratila na političku scenu.\n"Ovo je šansa za opozociju - sa jedne strane da postane faktor. Realno, sada opozicija, kada pogledate istraživanja javnog mnenja, kada pogledate ideološke profile, kada pogledate njihove finansije, kada pogledate koliko ih ima u medijima, koliko su ignorisani - oni trenutno nisu akteri koji mogu da utiču, odnosno koji diktiraju teme. Jer je jako bitno, u sferi politike, u sferi javnog, ko nameće teme. Trenutno, u Srbiji teme nameće Vučić, SNS, i njegovi mediji", ističe Gavrilović.\nSvi, dakle, imaju neke svoje računice i interese koji zamagljuju političku scenu biračima. A uloga birača završiće se već u nedelju izlaskom na glasačka mesta. Nakon toga, na scenu stupaju političke elite koje će, umesto njih doneti odluku ko će, kako i pod kojim uslovima voditi glavni grad u naredne četiri godine.


Sony Cyber-shot HX99 i HX95-superzum fotoaparati pogodni za putovanje - Refoto\nSony Cyber-shot HX99 i HX95-superzum fotoaparati pogodni za putovanje\n3.9.2018 by ReFoto Leave a comment\nSony Cyber-shot HX99 i HX95 su dizajnirani za korisnike koji žele nenametljiv fotoaparat malih dimenzija sa rasponom zuma od 24mm na širem kraju do 720mm super-telefoto (ekv. 35mm) Osim mogućnosti snimanja 4K video snimka, u srcu oba modela nalazi se moćan BIONZ X procesor fotografije kombinovan sa LSI procesorom na prednjoj strani, koji pruža visoku brzinu uzastopnog fotografisanja od 10 kadrova po sekundi sa ograničenjem bafera od 155 fotografija[i]. Dodatno, ovi modeli poseduju veoma brz autofokus od 0,09 sekundi. Neke od novih funkcionalnosti su Eye AF, RAW format fotografisanja, funkcija touch focus/touch shutter, kao i prikupljanje podataka o lokaciji preko Bluetooth® tehnologije.\nObjektiv ZEISS® Vario-Sonnar T* 24-720mm (ekv. 35mm) sa velikim rasponom zuma koje poseduju modeli HX99 i HX95 čini ih izuzetno pogodnim za raznovrsne zahteve fotografisanja na putovanjima i tokom beleženja svakodnevnog života. Stabilizacija fotografije se kontroliše preko Optical SteadyShot™ tehnologije koja uspešno sprečava zamućenje koje nastaje kao posledica pomeranja aparata prilikom ručnog ili telefoto snimanja. Modeli su takođe opremljeni Zoom Assist funkcijom koja omogućava korisniku da privremeno zumira i prikaže širu oblast prilikom snimanja subjekata telefoto delom objektiva.\nModeli HX99 i HX95 mogu da zabeleže 4K video snimke sa punim očitavanjem piksela i bez njihovog spajanja. Ovo znači da se sitni detalji lepo prikazuju, a pojava talasa i nazubljenih ivica je značajno smanjena. Novi modeli mogu da fotografišu subjekte koji se brzo kreću uz pomoć opcije HD fotografisanja sa visokom stopom od 100 kadrova po sekundi i tako kreiraju impresivne usporene snimke tokom montaže.\nKako se savršena fotografija često dogodi neočekivano, fotografi moraju da budu sigurni da će njihov fotoaparat reagovati brzo. Sa Fast Intelligent brzinom autofokusa od 0.09 sekundi, unapređenim BIONZ X procesorom i LSI procesorom na prednjem delu objektiva, HX99 i HX95 savršen su spoj. Oba modela obećavaju velike brzine uzastopnog fotografisanja do 10 kadrova po sekundi (ograničenje bafera do 155 fotografija). Za prelepo fokusirane portrete, novi modeli nasledili su veoma hvaljenu Eye AF tehnologiju α™ modela. Za fotografe koji preferiraju da usavrše fotografije softverom za obradu slika, HX99 i HX95 modeli nude RAW opciju fotografisanja. Izbledelo svetlo? Maksimalni standard ISO6400 znači da nema mesta zabrinutosti.\nIntuitivno i udobno rukovanje\nPrihvatajući predloge korisnika modela HX90 serije, kompanija Sony je primenila Touch Focus i Touch Shutter funkcionalnost na novom HX99. Stoga, fotografi mogu direktno da odaberu subjekat i fotografišu dok istovremeno koriste Touch Pad funkciju za neprimetnu promenu tačke fokusa i OLED Tru-Finder™ koji se izvlači. Za one koji žele da upravljaju svojim podešavanjima, Control Ring modela HX99 može biti prilagođen preko funkcije ručnog fokusa ili stepenastog zumiranja. Oba modela, HX99 i HX95, takođe nude My Meny personalizaciju za trenutni opoziv do 30 stavki i mogućnost kreiranja prilagođenih menija.\nLCD ekran koji se može pomerati za 180 stepeni, omogućava lako kadriranje selfija i grupnih fotografija dok unapređena drška za snimanje nudi čvrsto držanje i veću stabilnost tokom fotografisanja. Uz pomoć Bluetooth® tehnologije podaci o lokaciji mogu biti sakupljeni i zabeleženi sa mobilnog uređaja (Location Information Link), a proxy snimci male veličine omogućavaju brz prenos na mobilne telefone ili deljenje na internet.\nNovi Sony Cyber-shot HX99 i HX95 modeli biće dostupni od polovine septembra 2018. godine.


Kramon: Evropski parlament će ponovo pozvati pet zemalja EU da priznaju Kosovo - Gorapress.net\n09.12.2020. u 11:01\nKramon: Evropski parlament će ponovo pozvati pet zemalja EU da priznaju Kosovo\nEvropski parlament će još jednom pozvati pet zemalja Evropske unije koje nisu priznale Kosovo da to učine što pre, prenosi Gazeta Ekspres.\nOvaj poziv EP sadržan je u nacrtu izveštaja o Kosovu, koji je u Odboru za spoljnu politiku pripremila izvestilac za Kosovo Viola fon Kramon.\nTaj poziv nije nov, jer je Evropski parlament i dalje jedina institucija EU koja se odnosi prema Kosovu kao državi i traži od država članica da priznaju državljanstvo Kosova.\n„Pet država članica nije priznalo Kosovo. Podvlači se da bi priznanje išlo u korist normalizaciji odnosa Kosova i Srbije “, navedeno je u tom dokumentu.\nOvaj izveštaj odnosi se na dvogodišnji period, jer 2019. godine nije bilo izveštaja Evropskog parlamenta, imajući u vidu da je to bila godina evropskih izbora i očekivao se konstituisanje novog sastava EP.\nNacrt izveštaja navodi da Kosovo i dalje pati od političke nestabilnosti, posebno nakon parlamentarnih izbora u oktobru 2019. godine.\nKosovo treba da pojača napore na rešavanju problema u oblasti vladavine prava, osnovnih prava, funkcionisanja institucija i ekonomskog razvoja, navedeno je u izveštaju i ukazano na grešku koja je napravljena zbog ukidanja radne grupe za borbu protiv korupcije u okviru kosovske policije.\nIzveštaj podvlači da je Kosovo i dalje jedina zemlja u regionu Zapadnog Balkana za čije građane su potrebne vize za putovanje u područje šengena, iako je Kosovo ispunilo sve uslove za liberalizaciju viznog režima od 2018. godine.\nU izveštaju se navodi da Kosovo može imati koristi od liberalizacije viznog režima i poziva Savet da hitno krene ka uspostavljanju bezviznog režima za građane Kosova.\nEvropski parlament, kroz ovaj izveštaj, poziva Kosovo da pojača napore u borbi protiv korupcije i organizovanog kriminala i da pokaže više političke volje u ispunjavanju uslova utvrđenih Evropskom agendom reformi.\nOvaj tekst žali zbog odluke Vlade Kosova da ukine Ministarstvo za evropske integracije, ali traži da nove strukture imaju odgovarajući nivo nadležnosti, kako bi mogle da koordinišu proces integracije.\nZnačajan deo izveštaja koji je sastavio EP posvećen je dijalogu između Srbije i Kosova.\nEP u izveštaju pozdravlja nastavak dijaloga i posvećenost u tom procesu. Priština i zvanični Beograd pozvani su da nastave svoj konstruktivan angažman u potrazi za sveobuhvatnim sporazumom, ali i da primene do sada postignute sporazume.\nIzveštaj takođe napominje sporazum postignut u Vašingtonu 4. septembra o normalizaciji ekonomskih odnosa i podvlači da je transatlantska saradnja ključni faktor stabilnosti u regionu.\nU dokumentu se poziva na više napora kako bi se saznala sudbina nestalih osoba od poslednjeg rata na Kosovu. Takođe ponavlja podršku osnivanju Regionalne komisije za činjenice ratnih zločina i teških kršenja ljudskih prava na teritoriji bivše Jugoslavije.\n„Pozivamo na veće napore u preispitivanju zahteva rođaka nestalih osoba, otvaranju ratne arhive i otkrivanju podataka o osobama koje se i dalje vode kao nestale iz ratnog perioda 1998–99 na Kosovu“ , navodi se u dokumentu.\nIzveštaj se takođe bavi stanjem životne sredine na Kosovu, što naglašava visok nivo zagađenja na Kosovu i nastoji da poveća kapacitet proizvodnje energije iz alternativnih izvora. EP izražava zabrinutost zbog visokog nivoa ranog mortaliteta usled zagađenja i nastoji da se pozabavi tim problemima i postepeno zaustavi proizvodnju električne energije na ugalj.\nS tim u vezi, od Kosova se zahteva da poštuje evropske standarde, dok se od Evropske komisije traži da Kosovo uključi u strategiju evropskog zelenog sporazuma.\nIzveštaj je sastavila izvestilac za Kosovo u Evropskom parlamentu, Viola Fon Kramon. O njemu će se prvo raspravljati u Odboru za spoljne poslove Evropskog parlamenta, gde će se glasati. Zatim će se o njemu raspravljati i usvojiti kao rezolucija Evropskog parlamenta tokom plenarne sednice.


Dok god je Srbije, "Trepču" niko neće moći da vam otme\n"Kada se neko preduzeće neguje i gradi 90 godina, kao što je slučaj sa 'Trepčom', to preduzeće više nije samo privredni subjekat, ono je, deo porodičnog i nacionalnog nasleđa, deo tradicije", poručio je predsednik Vučić i podsetio da je tradicija rudarstva na Kosovu i Metohiji neizbrisiva kao i postojanje srpskog naroda na ovim prostorima.\nNa svečanosti povodom ovog jubileja u Zvečanu, zaposlenima je direktor Kancelarije za Kosovo i Metohiju Marko Djurić pročitao pismo predsednika Vučića u kojem predsednik ukazuje da je "Trepča" bila svedok velikih istorijskih previranja, smenjivanja društvenih uređenja i političkih sistema, ali je nadživela sva iskušenja i izazove.\n"Srbija će beskompromisno nastaviti da se bori za vaše pravo da upravljate onim što su stvarali vaši preci, što pripada vama, i 'Trepču' dok god je Srbije niko neće moći da vam otme i otrgne", poručio je predsednik Vučić.\nOtvaranje "Trepče" je, istakao je u pismu Vučić, bila pobeda novog vremena nad zaostalošću, a simbol razvitka i napretka ostala je do dan-danas.\nTo je zato jer "Trepču" svaki radnik nosi u sebi, svaki radnik koji je u njenim oknima i pogonima gradio budućnost svojih porodica i srpskog naroda na Kosovu i Metohiji, naveo je predsednik Vučić u pismu upućenom zaposlenima u Kombinatu "Trepča".\nVelika Hoča nekada imala 24 crkve i tri manastira, vinovod tekao do carske palate u Prizrenu 629\nU hram Svetog Dimitrija u Kosovskoj Mitrovici stigla ikona Presvete Bogorodice Portaitise 577\nArlov uručio pomoć porodici Kovačević u selu Banje 551\nPolicajac ranjen nakon svađe u Severnoj Mitrovici 312\nKosačov poručio Srbima na Kosovu: Rusija je uz vas 279\nUčešćem u politici, osobe sa invaliditetom unaprediće položaj\n14:22 October 16, 2018\nRužić: Izjava Skota u Vladi nije politički korektna\n14:16 October 16, 2018\n14:01 October 16, 2018\nSpirić: Završetak radova na novom vodovodu do 20. juna 2019.\n13:53 October 16, 2018\n13:31 October 16, 2018


Kvadovi za zlatiborsku poštu – Vila As\nPošta Srbije je početkom oktobra nabavila 10 kvad vozila kako bi se olakšala dostava pošte u planinskim krajevima. Kako smo obavešteni u Poštama Srbije tri četvorotočkaša su raspoređena za isporuku pošte na području Zlatibora, Mokre Gore i Mitrovca na Tari.\nU Pošti Srbije očekuju da će kvadovi znatno podići brzinu dostave i olakšati rad poštarima i dostavljačima, koji u ovim rejonima dnevno prelaze put od 30 do 42 kilometra kako bi stigli i do najudaljenijih korisnika na teško pristupačnim brdsko-planinskim terenima, preko kategorisanih i nekategorisanih puteva i putevima bez asfaltne podloge.\nNabavljena kvad vozila imaju nepromovočiv tovarni prostor u kom može da ponese do 50 kilograma pošte, a poštari sada ovim vozilima mogu da stignu i do odredišta na kojima je dostava pošiljki zbog težine terena i u oštrim zimskim uslovima, bila moguća samo pešice.\nOstaje da se vidi koliko će kvad vozila biti ekonomična i efikasna u isporuci pošte u zimskim uslovima, kada su temperature ispod nule.\nSrbija dobija koncentracionu Vladu


Tanjug 10. juna 2022. 13:58\nKOPENHAGEN – Zamenik generalnog sekretara NATO Mirćea DŽoana rekao je danas da ne vidi neposrednu vojnu opasnost po Švedsku i Finsku iz Rusije i uveren je da će članice koje teže ulasku u Severnoatlansku alijansu uspeti da se priključe uprkos protivljenju Turske.\n„Sigurni smo da će Švedska i Finska ući u naš savez. Saveznici su zabrinuti, ali i Turska ima neke zabrinutosti koje su legitimne kada je reč o teroristima“, dodao je DŽoana na Samitu demokratije u Kopenhagenu.\nŠvedska i Finska su navele da osuđuju terorizam i da su otvorene za dijalog.\nUpitan za bezbednostne garancije nordijskim zemaljama dok ne postanu članice NATO, DŽoana je rekao da ne vidi pravi rizik za Finsku i Švedsku od Rusije.\n„Ne vidimo znakove iz Rusije da ima kapacitete ili nameru da u ovom trenutku bude vojno agresivna protiv ove dve zemlje. Možemo da tretiramo ovaj period uz povećani oprez, ali ne vidimo stvarni rizik sa vojnog stanovišta za Finsku i Švedsku“, naglasio je DŽoana.


Monstruozna Vučićeva medijska mašinerija: ‘U Sarajevu spremaju veliko zlo, hoće da kolju Srbe’\nby E.H 21/09/2016\nNa današnjim naslovnim stranama Vučićevih tabloida osvanuli su naslovi kakvi se nisu mogli vidjeti ni u vrijeme vladavine Slobodana Miloševića: “U Sarajevu spremaju veliko zlo, hoće da kolju Srbe”, “Bakir sprema masakr. RS će u krvi nestati za 15 dana”, “Vanredno stanje u RS-u. Ako hoćete rat dobićete ga!”\nNačin na koji su režimski mediji u Srbiji plasirali izjavu Sefera Halilovića, najbolje svjedoči o tome koliko je medijska manipulacija važan, ako ne i ključni segment Vučićeve vladavine. Još jednom je demonstriran Vučićev talenat da svaku situaciju, pomoću medijskog spinovanja, predstavi kao „mudar potez u odbrani nacije“.\nNa današnjim naslovnim stranama Vučićevih tabloida osvanuli su naslovi kakvi se nisu mogli vidjeti ni u vrijeme vladavine Slobodana Miloševića: “U Sarajevu spremaju veliko zlo, hoće da kolju Srbe”, “Bakir sprema masakr. RS će u krvi nestati za 15 dana”, “Vanredno stanje u RS-u. Ako hoćete rat dobićete ga!”,\nSva Vučićeva medijska mašinerija krajnje paranoično piše kako Bošnjaci iz Sarajeva “rade Srbima o glavi“ i spremaju krvoprliće u Republici Srpskoj.\nVučićev list Informer juče je objavio “ekskluzivnu” vijest da predsjednik Vlade Srbije nakon prijetnji novim ratom u BiH, koje je uputio ratni komandant Armije BiH Sefer Halilović, razmatra da prekine posjetu SAD-u i hitno se vrati u Srbiju.\nList piše kako je Vučić već razgovarao sa predsjednikom Srbije i rukovodiocima srpskih bezbednosnih službi o najnovijim prijetnjama koje stižu iz Sarajeva.\nIistovremeno je i RTS objavio vanrednu vijest da je Vučić zabrinut zbog prijetnji Halilovića.\nVučićeva medijska tortura, odnosno spinovanje i preoblikovanje stvarnosti nisu prošli nezapaženo kod vodećih svjetskih medija.\n– U najžešćoj razmjeni riječi od rata 1990-ih, Srbija je danas upozorila Bosnu da će priteći u pomoć bosanskim Srbima ako budu napadnuti dok rastu tenzije na Balkanu uoči referenduma iduće nedjelje, piše danas “Associated Press” u tekstu pod naslovom “Ponovo ratna retorika na Balkanu”, prenosi Slobodna Bosna.\nAgencija navodi da je ministar inostranih poslova Srbije Ivica Dačić rekao da Srbija “svakako neće dozvoliti razaranje ili vojni napad” na Republiku Srpsku, formiranu na osnovu mirovnog sporazuma postignutog uz posredovanje SAD-a, koji je podijelio Bosnu.\nAP ukazuje da je “Dačić reagovao na izjavu ratnog komadanta Armije BiH Safera Halilovića koji je rekao da bez srpske pomoći bosanski Srbi ne bi mogli da se odupru federalnim snagama (BIH) više od 15 dana”.\nAP ukazuje da je Halilović general u penziji i da je to izjavio lokalnoj bosanskoj televiziji i da “nije govorio ni u kakvoj zvaničnoj funkciji“.\nAP podsjeća da Republika Srpska u nedelju održava referendum o zadržavanju 9. januara kao datuma svog nacionalnog praznika, što je datum kada su Srbi u BiH proglasili „formiranje svoje države unutar Bosne“.\nTokom rata koji je uslijedio, piše AP, oni su “protjerali ne-Srbe sa teritorije pod svojom kontrolom s ciljem da ona postane dio susjedne Srbije. Ljudi koji nisu Srbi koji tamo žive, vide taj datum kao simbol svog protjerivanja i znak da je Republika Srpska i dalje mjesto namijenjeno samo za Srbe”, navodi AP.\nUstavni sud BIH je presudio da bi taj praznik bio diskriminacija na štetu bosanskih muslimana i Hrvata, navodi AP i podsjeća da Rusija podržava održavanje referenduma, dok su SAD i Zapad protiv njega.\nVučić je juče iz New Yorka poručio da on neće dozvoliti nestanak Republike Srpske.\n– Republika Srpska ne može da bude pregažena i izbrisana sa lica zemlje kako general Halilović i još neki možda priželjkuju. Republiku Srpsku niko ne može da ukine – rekao je Vučić.\nVučićev “Informer” tvrdi: “Stigla vas je Božja kazna zbog lažne zastave Kosova”\nSrpski Informer užasnut: “Komentatori RTS-a navijali za Hrvate”\nE.H 22/06/2018 20/07/2019\nVučićev “Informer” ismijava političare koji su bili u Srebrenici\nE.H 17/07/2017 17/07/2017\nMektić poručio Dodiku: “Ko ti više povjeruje luđi...


PORTAL KRUG - Kamen temeljac za dve zgrade u Voćarevim livadama (VIDEO)\nPrevious Article Završetak prve zgrade u Dositejevoj? (VIDEO)\nNext Article Počinje gradnja stanova u Voćarevim livadama\nPremijerka Srbije Ana Brnabić danas je u Kraljevu najpre podsetila da je u februaru ove godine počela izgradnja stanova za pripadnike službi bezbednosti u Nišu i Vranju. Narednog četvrtka će, najavila je ona, biti objavljen tender za izvođača radova za izgradnju ovakvih stanova u Novom Sadu i Sremsoju Mitrovici, a na samom kraju j i u Beogradu.\n- U prvoj fazi to je 8.022 stana i iako su nas mnogi ismevali, tvrdeći da od ovog posla i projekta nema ništa i da je ovo samo još jedna marketinška aktivnost, pokazali smo da nije – navela je Brnabić, ističući kako „Vlada Srbije, zajedno sa predsednikom Vučićem, ispunjava ono što obeća“.\nOna je dodala da je izgradnja ovih stanova znak posebne zahvalnosti svim pripadnicima službi bezbednosti u Srbiji,u okviru Ministarstva unutrašnjih poslova, Vojske Srbije, Bezbednosno informativne agencije i Ministarstva pravde, kao i članovima njihovih porodica.\nPrema rečima premijerke, koja je zajedno sa gradonačelnikom Kraljeva danas položila kamen temeljac, investicija na lokaciji Voćareve livade (iza kasarne u Ribnici) u prvoj fazi košta oko 6,5 miliona evra.\n- To je 200 stanova u ovom trenutku, a biće izgrađeno osam zgrada, sa ukupno 946 stanova. Posebno mi je drago da su i u Kraljevu i u Kragujevcu, domaće firme iz Paraćina, dobile tender zaizvođenje radova, što će samo po sebi dodatno dobro uticati na ekonomski rast i na građevinski sektor u Srbiji – smatra ona.\nPrema Zakonu o izgradnji stanova za službe bezbednosti, dodala je, najmanje 80 odsto materijala, opreme ili nameštaja, koji ulaze u stanove, mora da je domaćeg porekla.\nZa sve lokalne samouprave, osim za Beogradi Novi Sad, koji imaju sredstva, prema rečima premijerke Brnabić, Srbija će odvojiti sredstva za infrastrukturno opremanje lokacija na kojima se grade stanovi za snage bezbednosti, što je u prvoj fazi, kako je navela - oko 10 miliona evra.\nGradonačelnik Kraljeva dr Predrag Terzić dodao je da je na ovakvim lokacijama neophodno izgraditi i druge sadržaje, poput vrtića, kao i svu prateću infrastrukturu: Zbog toga je, pojasnio je, grad Kraljevo napravio jprocenu vrednosti radova koje treba da izvedu republička javna preduzeća, „Elektroprivreda Srbije“, „Telekom“, „Srbijagas“, ali i radova koje treba da izvedu lokalna preduzeća.\n- Zahvalni smo zbog odluke da Vlada Srbije izađe u susret jedinicama lokalne samouprave i obezbedi novac za priključke do, ali i unutar lokacije, jer nam je država na taj način uštedela gotovo 200 miliona dinara koje bismo morali da obezbedimo u budžetu za ovu, ali i u budžetima za naredne godine – istakao je gradonačelnik Kraljeva, dodajući kako Voćareve livade nisu periferija, već da će taj kraj Ribnice biti novi centar Kraljeva.\nPolaganju kamena temeljca prisustvovali su državni sekretari, direktori republičkih i lokalnih javnih preduzeća, narodni poslanici, predstavnici lokalne samouprave i Raškog okruga, vojske, policije...\nNa stanove od 400 evra po kvadratnom metru moći će da računaju pripadnici Policijske uprave, Bezbednosno informativne agencije, Druge brigade Kopnene vojske, zaposleni u Okružnom zatvoru, pripadnici sudske straže.\nMinistarka građevinarstva, saobraćaja i infrastruktre Zorana Mihajlović poručila je tada da će se stanovi graditi fazno, tri godine, u svim većim gradovima, a ukupna površina biće dva miliona kvadrata. Tada je navela i da je lokalna vlast u Kraljevu odredila lokaciju, Voćareve livade u naselju Ribnica, na kojoj se može izgraditi oko 1.000 jeftinih stanova, koliko je i potrebno za pripadnike snaga bezbednosti u Kraljevu.\nKraljevo\tportal krug\tstanovi za snage bezbednosti\tVocareve livade\tAna Brnabic\tkamen temeljac


Centar za promociju civilnog društva dodjeljuje Nagradu „DA(R) ZA ZAJEDNICU“ - Zepce.Ba - Gradski informativni portal Žepča\nBiH :\tCentar za promociju civilnog društva dodjeljuje Nagradu „DA(R) ZA ZAJEDNICU“\n"U želji da promovišemo važnost saradnje biznisa i neprofitnog sektora, ali i odamo priznanje najuspješnijim projektima koji su obezbijedili podršku biznis sektora, Centar za promociju civilnog društva objavio je poziv za prijavu za nagradu “Da(r) za zajednicu”, kojim pozivamo građane i građanke, nevladine oganizacije, neformalne grupe građana, jedinice lokalne samouprave i razvojne agencije da nominuju kompanije, firme i obrte za ovu nagradu", kaže menadžerica projekta Dragana Grbić-Hasibović.\nZa Nagradu "Da(r) za zajednicu" mogu se nominovati sve kompanije, firme i obrti, koji su tokom protekle dvije godine dale svoj materijalni ili ne materijalni doprinos realizaciji projekata i inicijativa, koji su rezultirali promjenama i riješili neki problem u lokalnoj zajednici. Ukupan doprinos biznis sektora u određenom projektu, u vidu novca, materijala, volonterskog rada ili usluga, ne smije prelaziti vrijednost od 5.000 KM.\nCentar za promociju civilnog društva iz Sarajeva pokretanjem ove nagrade nastoji da nosioci realizacije nekog projekta izgrađuju snažnije odnose i jačaju partnerstvo sa profitnim sektorom, sa ljudima koji pored svog biznisa imaju žele da direktno ili indirektno pomažu lokalnoj zajednici gdje žive i rade. Kao osnovni kriteriji za predlaganje vaših kandidata uzimaće se značaj doprinosa za realizaciju datog projekta/inicijative kroz novčanu donaciju, volonterski rad, donacija u materijalu ili uslugama, zatim koliki utjecaj je realizovani projekat/inicijativa postigao u lokalnoj zajednici, kao i broj podržanih projekata/inicijativa od strane nominovane kompanije, firme ili obrta u lokalnoj zajednici.\nSvi nominovani, koji uđu u drugi krug selekcije, biće javno promovisani putem društvenih mreža i medija, a prijavljena inicijativa će biti objavljena u brošuri CPCD-a u Programu malih grantova. Pored glavne nagrade u vidu priznanja, za prva tri mjesta su obezbijeđene nagrade u vrijednosti od 500 KM za prvo mjesto, 300 KM za drugo mjesto i 200 KM za treće mjesto. Svi nominovani, koji uđu u drugi krug selekcije, biće pozvani na svečanost uručenja priznanja i nagrade, a u prisustvu predstavnika međunarodne zajednice, donatora i bosansko-hercegovačkih institucija.\nOpširnije o projektu Nagrada "Da(r) za zajednicu" kao i obrazac za prijavu možete pronaći na linku http://bit.ly/1uclbRi , rok za prijave je do 28.novembra. Proglašenje dobitnika nagrade biće obavljeno na završnoj svečanosti Programa malih grantova, u januaru 2015. godine.\nViše iz kategorije: « Danas je 25. Novembar, Dan državnosti BiH\tPogledajte nove cijene svih vrsta cigareta od 2015. godine »


Dečić se rastao sa Edisom Mulalićem, čeka se njegov naslijednik, ali pobjede još nema. Tuzani su u duelu dva tima koja su se prošle sezone borila za vrh remizirali sa Podgoricom na "DG areni" - 1:1. Dečić je već pet utakmica bez pobjede, ali je i remi kakav-takav pomak nakon ...\nDueli u Beranama i Donjoj Gorici\n[ Mina ] Utakmicama u Beranama i podgoričkom naselju Donja Gorica danas će biti nastavljeno takmičenje u Telekom Prvoj fudbalskoj ligi Crne Gore. Plavsko Jezero u 18 sati u Beranama ugostiće pljevaljski Rudar, dok će sat kasnije početi duel na DG areni između Podgorice i Dečića.\nČekajući nedjeljne derbije na moru: Jezero protiv Rudara, Dečić na...\nUtakmicama u Beranama i podgoričkom naselju Donja Gorica danas će biti nastavljeno takmičenje u Prvoj Telekom fudbalskoj ligi Crne Gore. Jezero će u 18 sati u Beranama ugostiti Rudar, dok će sat kasnije početi duel na DG areni između Podgorice i Dečića, koji je prije tri dana ...


Poseta u JSL: Centralna i Južna Srbija vade prosek, Beograd i Vojvodina zakazali - Utakmica.rs\n01.10.2013. 14:23 M. Đorđević\nPosle sedam odigranih kola u Jelen Super Ligi, Crvena Zvezda je i dalje najgledanija ekipa u ligi, od početka sezone crveno-bele je ukupno gledalo ove sezone 49 400 ljudi. Na drugom mestu nalazi se Radnički iz Niša, koji doduše ima meč manje, i odigraće ga sutra na Čairu protiv Vojvodine. Nišlije je ove godine posmatralo 30 500 gledalaca. Zatim slede Novi Pazar 22 300, kruševački Napredak 17 500, kragujevački Radnički 15 000, Sloboda iz Užica 14 500 i Partizan sa 14 000 gledalaca. Podatak koji jasno govori da se u nekadašnjim velikim fudbalskim centrima i dalje u velikoj meri gleda i prati domaći fudbal. Niš, Kruševac, Kragujevac, Užice i Novi Pazar svakako su osveženje u ovoj sezoni, a ovolikoj poseti u velikoj meri se može zahvaliti činjenici da su mnogi od stadiona ovih klubova rekonstruisani i imaju reflektore. Sa druge strane kada se pogleda začelje ove tabele deluje zastrašujuće da klubovi koji se takmiče u najelitnijem domaćem rangu igraju, što bi se reklo pred užom i širom rodbinom, kao što je to slučaj sa Donjim Sremom 1200, OFK Beogradom 2200 i subotičkim Spartakom 2500 gledalaca.\nOvako izgleda tabela sa ukupnom posetom u dosadašnjim mečevima:\nKada se pogleda prosečna poseta po meču, nema nekih velikih promena u vrhu. Crvena Zvezda je i dalje na prvom mestu sa 24 700 gledalaca po meču, zatim slede Radnički Niš sa 10 167 gledalaca i Napredak iz Kruševca sa 8750 gledalaca po utakmici. Na začelju tabele nalaze se Donji Srem sa 600 gledalaca po meču, što je nekih 40% kapaciteta njihovog stadiona u Pećincima, zatim OFK Beograd sa 733 gledaoca po meču, što je 5.24% u odnosu na kapacitet stadiona na Karaburmi, Spartak koji gleda 833 gledaoca po meču što je 6.41% od ukupnog kapaciteta i Rad sa 975 što je 30.47 kapaciteta stadiona na Banjici.\nTabela sa prosečnom posetom po meču:\nZaključak je, nakon 7 odigranih kola, da se centalna i južna Srbija probudila i održava prosek uz sada već standardnu Crvenu Zvezdu. Partizan je i dalje u problemu sa svojim navijačima, što se u velikoj meri odrazilo na posetu u Humskoj. Čukarički i Voždovac svakako su prijatno osveženje za JSL, što rezultatski što po poseti. Jagodinci su se nakon evropskog avgusta, malo uspavali, kao i novosađani, mada su lošijoj poseti verovatno doprineli i loša forma klubova ali i eliminacija iz evro-kupova, kao i loši vremenski uslovi. Što se začelja tabele tiče Sremci kada je najelitnije takmičenje u pitanju ispunjavaju samo onaj rezultatski kriterijum, da budu deo cele ove priče, dok o sablasno praznim tribinama na Karaburmi i u Subotici ne vredi trošiti reči, već postaviti pitanje koje se samo nameće: za koga se igra fudbal na tim terenima? Da li klubovi poput OFK Beograda, Rada i Spartaka, služe samo za afirmaciju i prodaju igrača ili su tu i zbog gledalaca, kojih nema na vidiku, barem po dosadašnjoj statistici.\nDetaljnu statistiku poseta sa svih mečeva možete pogledati OVDE\nStranica učitana za 1.173455 sekundi.


Sramna odluka Vlade Srbije - Nezavisni sindikat prosvetnih radnika Vojvodine\nVlada Srbije je na sednici od 4. marta usvojila Uredbu o imenama i dopunama Uredbe o koeficijentima za obračun i isplatu plata zaposlenima u javnim službama, a ta odluka je sramna sa više apsekata.\nNa ovaj način Vlada Srbije pokušava da osujeti sudske postupke za naplatu rada po IOP-u, ali i dokazuje da smo svetski šampioni, jedini na planeti Zemlji koji su proces inkluzije obrazovanja obavili sa uštedom novca.\nDa bi razumeli i oni koji nisu u materiji, pomenutom Uredbom propisano je 10% uvećanja osnovice za zaposlene u specijalnim školama.Nakon usvajanja Uredbe uvedena je inkluzija a da nije angažovano nijedno stručno lice, da niko nije dodatno plaćen za dodatni rad, pri čemu su mnoge specijalne škole ostale bez odeljenja, a neke su se našle i pred gašenjem. Svaki nastavnik u redovnoj školi na taj način naprasno je postao „stručan“ za rad sa decom sa smetnjama u razvoju, a ako bi isti taj nastavnik pokušao da sa tom istom decom radi u specijalnoj školi – bio bi nestručno lice.\nDakle, ovo što imamo nije inkluzija već eksperiment u kome posmatramo kako će reagovati zdrava deca na dete sa smetnjama u razvoju, kako će to dete reagovati na novo okruženje, kako će se ponašati roditelji deteta sa smetnjama u razvoju, a kako zdrave dece. Na kraju, ostaje još da se vidi kako će nastavnik posle 16 sati obuke (mnogi ni to nisu imali) sve to nadgledati praveći individualni obrazovni plan za decu sa smetnjama u razvoju, bez obzira kako će takav rad uticati na razvoj deteta, a sami nastavnici za taj DODATNI RAD – NEĆE BITI PLAĆENI NIJEDAN JEDINI DINAR!\nNarednih dana pratićemo kako će ovo uticati na pokrenute sudske postupke i odmah po dobijanju informacija obavestićemo celokupnu prosvetnu javnost.\nPosebna sramota treba da je i predstavnike reprezentativnih sindikata, koji će po starom dobrom običaju sve ovo prećutati.\nJoš jedna sramna stranica u knjizi sramnih vladara Srbije.


Ukupni dug RS-a četiri milijarde i 757,63 miliona KM - Portal 072info\nUkupni dug RS-a četiri milijarde i 757,63 miliona KM\nUkupni dug Republike Srpske na kraju prošle godine, prema preliminarnim podacima Ministarstva finansija RS-a, iznosio je čak četiri milijarde i 757,63 miliona KM. Od tog iznosa, vanjski dug RS-a je dvije milijarde i 704,74 miliona KM, a čine ga dug Republike Srpske (budžeta) u iznosu od 1.744,35 miliona KM, dug jedinica lokalne samouprave u iznosu od 48,23 miliona KM i dug javnih preduzeća i Investiciono-razvojne banke RS (IRB) u iznosu od 912,16 miliona KM.\nUnutrašnji dug na dan 31.decembra 2013. bio je dvije milijarde i 52,90 miliona KM, a čine ga dug Republike Srpske (budžeta) u iznosu od milijardu i 404,14 miliona KM, dug jedinica lokalne samouprave u iznosu od 341,09 miliona KM i dug fondova socijalne sigurnosti iznosi 307,67 miliona KM (direktno zaduženje iznosi 53,29 miliona KM, dok indirektno zaduženje iznosi 254,37 miliona KM).\nStanje duga RS-a prema Međunarodnom monetranom fondu (MMF), po osnovu stand-by aranžmana (III i IV), na dan 31.decembra 2013. godine, prema priliminarnim podacima, iznosi 331,35 miliona KM.\nOve podatke iznio je ministar finansija RS-a Zoran Tegeltija, u pisanom odgovoru na pitanje poslanika PDP-a u Narodnoj skupštini RS-a Branislava Borenovića.\nLjubav majke i kćerke koja je raznježila svijet


Vlasti RS Vladu Federacije BiH smatraju nelegalnom – Hrvatska riječ\n07.06.2011 hrijec Novosti 0\nVlasti Republike Srpske ne smatraju legalnim predstavnike aktualne vlade Federacije BiH koji su nametnuti odlukama visokog međunarodnog predstavnika, rekao je u utorak Banjoj Luci ministar pravosuđa RS-a Džerard Selman, zbog čega je predsjednik RS-a Milorad Dodik demonstrativno u ponedjeljak napustio sastanak o reformi pravosuđa dok je govorio predsjednik FBiH Živko Budimir.\n“RS smatra da predstavnici institucija FBiH nisu legalno izabrana tijela, već predstavnici koje je svojom odlukom nametnuo visoki predstavnik u BiH”, rekao je ministar Selman.\nPojasnio je da je to bio razlog zašto je Dodik napustio dvoranu kada je Budimir počeo govoriti o reformi pravosuđa u BiH, a kojemu je nazočio i povjerenik Europske komisije za proširenje Štefan Füle.\nMediji su objavili da je Dodik zajedno sa svim predstavnicima Republike Srpske napustio dvoranu u kojoj se održavao sastanak o reformi pravosuđa, no da se kasnije vratio zbog intervencije povjerenika Fülea.\nSelman smatra da predstavnici Federacije BiH nisu ‘ozbiljno shvatili’ dijalog o reformi pravosuđa jer skupu nije nazočio niti jedan županijski ministar pravde. Po njegovim riječima, RS nema ništa protiv prijedloga da se sljedeći sastanak o strukturalnom dijalogu održi u Mostaru.\nI ministar pravde u vladi Federacije BiH Zoran Mikulić potvrdio je da su ih vlasti RS-a ignorirale. “Nitko nam se nije ni domaćinski obratio, niti nam je pružio gostoprimstvo, iako mi njih uvažavamo u svakom pogledu”, rekao je Mikulić.\nVlast u Federaciji uspostavila je u ožujku koalicija koju predvodi SDP BiH. Središnje izborno povjerenstvo BiH ocijenilo je uspostavu vlasti u BiH nelegalnom, no takvu je odluku poništio visoki predstavnik Valentin Inzko i proglasio legalnom novu vlast predvođenu SDP-om.\nRazgovori o reformi pravosuđa koji su u ponedjeljak počeli u Banjoj Luci uslijedili su nakon što su vlasti Republike Srpske pristale odustati od referenduma kojim su kanili dovesti u pitanje postojanje Suda i Tužiteljstva BiH. Usuglasili su to visoka predstavnica Europske unije za vanjsku i sigurnosnu politiku Catherine Ashton i predsjednik RS-a Milorad Dodik nakon čega su vlasti ovoga entiteta odustale od provedbe referenduma o postojanju državnih pravosudnih institucija.\nApple predstavio iCloud – sustav za online pohranu svih digitalnih sadržaja


ForMax SUNCOBRAN SA TENDOM CAMO 2.50m-Plovak Plus\nVeliki i kvalitetan suncobran prečnika 2.50 m, izrađen u modernom braon kamuflažnom dezenu, sa plaštom (tendom) na rajsferšlus tako da se može skinuti po potrebi. Šipka suncobrana je aluminijumska i poseduje u gornjem delu mehanizam za podešavanje ugla kupole, tako da se suncobran može nagnuti po potrebi. Uz ovaj model suncobrana dolazi i komplet kočića i kanap sa kojim ga možete dodatno učvrstiti za zemlju\nForMax SUNCOBRAN SA TENDOM CAMO 2.50m količina\nSKU: foramx_suncobran_sa_tendom_camo_2.50m Kategorije: Kamp oprema, Suncobrani\nForMax SUNCOBRAN SA TENDOM CAMO 2.50m-veliki i kvalitetan suncobran prečnika 2.50 m, izrađen u modernom braon kamuflažnom dezenu, sa plaštom (tendom) na rajsferšlus tako da se može skinuti po potrebi. Šipka suncobrana je aluminijumska i poseduje u gornjem delu mehanizam za podešavanje ugla kupole, tako da se suncobran može nagnuti po potrebi. Uz ovaj model suncobrana dolazi i komplet kočića i kanap sa kojim ga možete dodatno učvrstiti za zemlju.\nBe the first to review “ForMax SUNCOBRAN SA TENDOM CAMO 2.50m” Poništi odgovor


NOVI PORESKI ZAKON: Ko hoce luksuz, morace debelo da PLATI – NAJNOVIJE VESTI\nSprema se izmena Zakona o porezima – uskoro veći nameti za luksuzna motorna vozila\nKako u Ministarstvu finansija spremaju izmene poreskih propisa, nameti na luksuzna motorna vozila bi uskoro mogli biti povećani. Prema tim izmenama, predviđeno je da umesto sedam trenutno postojećih kategorija oporezivanja po zapremini vozila, bude uvedeno više grupa i da budu utvrđeni novi rasponi poreza za svaku grupu.\nIz Ministarstva finansija kažu da razmatraju potrebu izmene Zakona o porezima na upotrebu, držanje i nošenje dobara u više delova, između ostalog i u delu oporezivanja na upotrebu motornih vozila.\nOčekuje se da će izmene Zakona o porezima na imovinu ići u paketu sa izmenom Zakona o finansiranju lokalne samouprave.\nSada se u sedam kategorija vozila kubikaže od 1.150 do iznad 3.000 kubika vlasnicima zaračunavaju porezi u iznosu od 1.220 do 222.280 dinara.\nPrema podacima Narodne banke, u Srbiji je u 2015. godini sklopljeno oko 2,4 miliona polisa obaveznog osiguranja od auto-odgovornosti za sva registrovana vozila – putničke automobile, kamione, autobuse, motore.


17-04-2021 21:13 Izdvojeno Srbija Politika\nMinistar spoljnih poslova Republike Srbije Nikola Selaković sastao se u Teheranu sa ministrom inostranih poslova Islamske Republike Iran Mohamedom DŽavadom Zarifom, sa kojim je razgovarao o raznim vidovima saradnje od obostrane koristi za privrede i narode dve države.\nSelaković i Zarif (Foto: Ministarstvo spoljnih poslova Srbije)\nSelaković je na kraju prvog dana posete Iranu rekao da je iskoristio priliku da zahvali na principijelnoj i kontinuiranoj podršci Islamske Republike Iran pitanju od vrhunske nacionalne i državne važnosti za Srbiju - očuvanju teritorijalnog integriteta i suvereniteta Srbije na Kosovu i Metohiji.\nŠef srpske diplomatije je istakao da Iran podržava Srbiju u naporima da zaustavi Prištinu kada je ona zainteresovana da postane članica određenih međunarodnih organizacija.\nMinistar Selaković ukazao je i da je u razgovoru sa iranskim kolegom posebna pažnja posvećena potencijalima i prilikama za razvoj ekonomske saradnje, naročito kada su u pitanju poljoprivredna proizvodnja, prehrambena industrija, ali i mnoge druge oblasti, poput savremenih tehnologija, drvno-prerađivačke, automobilske industrije, kao i industrije nameštaja, proizvodnje poljoprivrednih mašina.\n"Jedno od polja interesovanja Irana jeste i razvoj banjskog turizma u Srbiji i iskoristiću nastavak razgovora večeras koji imam uz Iftar, na koji me je pozvao ministar Zarif, da razgovaramo o tim i o drugim temama od zajedničkog interesa za dve države", rekao je Selaković.\nTakođe, kada se govori o razvoju turizma, dodao je ministar, pandemija će jednom prestati i proći, a Srbija i Iran treba da se spreme za taj trenutak kada budu mogli da sarađuju i na tim poljima.\nPred početak sastanka, dve delegacije ministar Selaković i njegov iranski kolega Zarif potpisali su sporazum o saradnji ministarstava spoljnih poslova dve zemlje.\nŠef srpske diplomatije se ranije danas sastao sa zamenikom ministra trgovine, rudarstva i energetike, i predsednikom iranske Organizacije za promociju trgovine Hamidom Zadbumom.\nU nastavku posete, ministar Selaković sastaće se sutra sa predsednikom Irana Hasanom Rohanijem i predsednikom Parlamenta Mohamedom Bagerom Galibafom. Istog dana, planiran je i sastanak sa ministrom poljoprivrede Kazemom Havazijem.\nO promeni Ustava pročitajte OVDE.


Asmir Dervić – policijski inspektor koji je ukrao telefon Đuraševiću: Ponašanje ovog Pljevljaka zaposlenog u Budvi jedan od okidača za nemire! (VIDEO) | Trebinje Danas\nAsmir Dervić – policijski inspektor koji je ukrao telefon Đuraševiću: Ponašanje ovog Pljevljaka zaposlenog u Budvi jedan od okidača za nemire! (VIDEO)\n24.06.2020. u 18:15\nBudvanin Đorđe Đurašević na snimku koji je dostavljen našoj redakciji tvrdi da mu je policija ukrala telefon. Kako IN4S saznaje, radi se o inspektoru iz Pljevalja, Asmiru Derviću, koji godinama radi u Budvi.\nDervić, i pored insistiranja Đuraševića, nije želio da se predstavi i pokaže legitimaciju.\nOn je uporno upućivao Đuraševića da pođe u stanicu policije „kako bi dobio telefon nazad“, dodavši da „spusti ruke i snizi ton dok razgovara sa njim“.\nOvaj policijski inspektor jedan je od okidača današnjih nemira u Budvi.\nPodsjetimo, ispektor Božidar Kokotović sa Cetinja dao je puni „doprinos“ da situacija u Budvi dostigne „tačku usijanja“. Naime, usljed „odgovornog“ postupanja inspektora Kokotovića, Đurašević je jutros hitno upućen u bolnicu u Risnu.


Srbija zainteresovana za unapredjenje odnosa sa Turskom\nSrbija je veoma zainteresovana za unapređenje odnosa sa Turskom, koja je strateški važan politički i ekonomski partner naše zemlje, poručio je danas predsednik Srbije Boris Tadić u razgovoru sa ministrom spoljnih poslova ove zemlje Ahmetom Davutogluom.\nKako je saopšteno posle susreta, Tadić je naglasio da je veoma značajno što je tokom posete ministra Davutoglua potpisan Memorandum o razumevanju, kojim će biti omogućene aktivnosti turske agencije TIKA za saradnju sa srodnim zajednicama u Srbiji.\nPo Tadićevoj oceni postoji veliki potencijal za intenziviranje eko-nomske saradnje i realizaciju infrastrukturnih projekata od strateškog značaja za obe zemlje – pre svega završetak Koridora 10 i izgradnja autoputa Srbija-Crna Gora preko Sandžaka.\nA kako je rečeno prilikom susreta Davutoglua sa srpskim šefom diplomatije Vukom Jeremićem – uprkos neslaganjima, pre svega oko pi-tanje Kosova, postoji puna spremnost dve zemlje da zajednički rade na očuvanju mira i stabilnosti u regionu, kao i na krupnim ekonomskim projektima:\n"Imamo punu političku volju da razvijemo naše ekonomske odnose i povećamo turske investicije u Srbiji, uključimo se u mnoge ekonomske projekte ovde u Srbiji, uključujući razvoj Sandžaka, koji inače vidimo kao most prijateljstva između Turske i Srbije," rekao je šef turske diplomatije.\n"Mogu da kažem da će Vlada Srbije i Vlada Turske u narednom vremenu, u mesecima koji su pred nama se zajednički angažovati na realizaciji ovoga projekta – pre svega izgradnji autoputa kroz Srbiju, a i mnogih drugih projekata o kojima ćemo imati više prilike da govorimo u toku dana," izjavio je Vuke Jeremić.\nTurski ministar inostranih poslova sastao se i sa premijerom Srbije Mirkom Cvetkovićem, a zvaničnici dve zemlje su se založili da nastave da rade na očuvanju stabilnosti i razvoja regiona, kao i da unaprede eko-nomsku saradnju, posebno u infrastrukturnim projektima. Davutoglu je razgovarao i sa predsednicom Skupštine Srbije Slavicom Đukić Dejanović, a sutra će zajedno s ministrom Vukom Jeremićem posetiti Sandžak.


Paketi pomoći za socijalno ugroženo stanovništvo – Opština Kula\nPaketi pomoći za socijalno ugroženo stanovništvo\nObjavio Urednik u 28. decembra 2020.\nU kancelarije Opštinske organizacije Crvenog krsta Kula danas su stigli humanitarni paketi higijene i hrane. Neda Rajačić, iz Crvenog krsta Kula zahvalila se kompaniji „Sigma“ iz Kule na donaciji i opštini Kula, uz čiju saradnju je sve ostvareno.\n-Ovi paketi će u narednom periodu biti podeljeni socijalno ugroženom stanovništvu na teritoriji opštine Kula. U Kuli je planirana podela sutra, u utorak i sredu, u prostorijama Crvenog krsta Kula, u periodu od 08 do 12 časova. Takođe, za utorak i sredu je planirana podela u Ruskom Krsturu u prostorijama Mesne zajednice, u periodu od 09 do 13 časova. U Sivcu i Crvenki je podela paketa planirana za 04. januar, u periodu od 08 do 12 časova, u sivačkoj biblioteci i crvenačkom Domu kulture. Takođe, deo ove značajne donacije biće podeljen i u Kruščiću i naseljenom mestu Liparu, o čemu će korisnici biti naknadno obavešteni, rekla je Rajačić.\nOna se posebno zahvalila opštini Kula na izuzetnoj saradnji koju neguju već godinama i otvorenosti za sva socijalna pitanja, kao i realizovanju i rešavanju problema socijalno ugroženih kategorija, u skladu sa mogućnostima.\n-Kad je Crveni krst u pitanju, pre svega mislim na brigu o deci, koja je ovde prisutna dugi niz godina, ona ne bi mogla da bude ostvarena da nije dobre saradnje sa lokalnom samoupravom i sredstava iz budžeta koja su opredeljena za realizaciju tih aktivnosti, zaključila je Rajačić.\nPredsednik opštine Kula, Damjan Miljanić je istakao da se ove godine, pre svega zbog situacije koja je zatekla kako našu opštinu i državu, tako i ceo svet, praktikuje podela pomoći tokom cele godine najugroženijim kategorijama.\n-Opština Kula te akcije pre svega realizuje preko Centra za socijalni rad i putem Crvenog krsta Kula. Dobra saradnja sa privredom rezultira da se i privrednici veoma često odazovu ili na apel opštine, ili naših organizacija, što je i ovde slučaj. U toku ove godine je podeljeno preko 20 hiljada paketa pomoći po raznim osnovama. Što direktno iz budžeta opštine Kula, što preko Centra za socijalni rad ili putem Crvenog krsta Kula. Izvori finansiranja su uglavnom od strane opštine, ali su prisutne i velike donacije privrede sa teritorije naše opštine, posebno kompanije „Sigma“, koja je i danas i u prethodnom periodu pomagala naše sugrađane, rekao je Miljanić.


Dan online - Balkan: Berlin zarobljenik Rusije - 2018-07-12\nBalkan TRAMP OPTUŽIO ANGELU MERKEL\nDonald Tramp Berlin zarobljenik Rusije Donald Tramp je uoči početka samita NATO-a pokrenuo snažan javni napad na Njemačku zbog podrške sporazumu sa Rusijom oko izgradnje gasovoda u Baltičkom moru, tvrdeći da je Berlin „zarobljenik Rusije“ i kritikujući njemački neuspjeh u povećanju davanja za odbranu, prenosi Rojters\nAmerički predsjednik Donald Tramp je, uoči samita NATO-a, pokrenuo snažan javni napad na Njemačku zbog podrške sporazumu sa Rusijom oko izgradnje gasovoda u Baltičkom moru, tvrdeći da je Berlin „zarobljenik Rusije“. Angela Merkel je na to odgovorila da Njemačka vodi nezavisnu politiku i donosi nezavisne političke odluke.\nSamit NATO-a u Briselu se održava u trenutku napetosti zbog „trgovinskog rata“, jer je Donald Tramp uveo carine na čelik i aluminijum iz Evorpske unije, Kanade i Kine.\nAmerički predsjednik je tokom zajedničke pres-konferencije sa generalnim sekretarom NATO-a Jensom Stoltenbergom kazao da je „veoma neprikladno“ da SAD plaćaju za evropsku odbranu od Rusije, dok Njemačka kao najbogatija evropska zemlja podržava gasne sporazume sa Moskvom.\n– Od nas se očekuje da vas štitimo od Rusije, poručio je Tramp Njemačkoj, za koju tvrdi da je zbog gasovoda „pod potpunom kontrolom Rusije“, prenosi AP.\nOdgovarajući na tvrdnju Donalda Trampa da je Berlin pod „kontrolom Rusije“, Angela Merkel se prisjetila mladosti u Istočnoj Njemačkoj kojom su dominirali Sovjeti i kazala da je sadašnja Njemačka nezavisna u izboru sopstvene politike, prenosi Rojters.\nFrancuski predsjednik Emanuel Makron je izjavio da se ne slaže sa ocjenom predsjednika SAD Donalda Trampa da je Njemačka „pod totalnom kontrolom“ Rusije zbog jednog gasovoda.\nMakron je to rekao u odgovoru na pitanje novinara kada su dva lidera sjela da razgovaraju na marginama samita NATO-a u Briselu, a povodom jučerašnje Trampove izjave o Njemačkoj, prenosi AP.\nTramp je novinarima, u prostoriji u kojoj se sastao sa Makronom, rekao da je u „izvanrednim odnosima“ sa francuskim predsjednikom i da mu je „čast što je sa svojim prijateljem“.\nAgencija navodi da je Merkelova, tri sata nakon što je, kako Rojters ocjenjuje, Tramp pokrenuo tiradu oko njemačkog uvoza ruskog gasa i sporosti u povećanju davanja na odbranu, to kazala novinarima po dolasku na samit NATO-a u Briselu.\n– Ja sam lično iskusila na koji način je Sovjetski Savez kontrolisao dio Njemačke. Veoma sam srećna što danas živimo ujedinjeni u slobodi, u Saveznoj Republici Njemačkoj. Zbog toga možemo da kažemo da možemo da vodimo nezavisnu politiku i donosimo nezavisne političke odluke. To je veoma dobro, posebno za ljude u istočnoj Njemačkoj, rekla je Merkelova.\nOna je takođe branila doprinos koji Njemačka daje Alijansi, koja je po tvrdnji Trampa previše opteretila poreske obveznike u SAD. Njemačka kancelarka je ocijenila da njena zemlja čini dosta toga za NATO.\n– Njemačka je druga (od članica NATO-a) po obezbjeđivanju trupa (za misije), najveći dio našeg vojnog kapaciteta ponuđen je NATO-u i sve do danas smo snažno angažovani u Avganistanu. Time takođe branimo interese SAD, poručila je Merkelova.\nPrethodno je njemačka ministarka odbrane Ursula fon der Lejen poručila da Njemačka nije zarobljenik ruske politike.\n– Nesumnjivo je da imamo mnogo nerazjašnjenih pitanja sa Rusijim, izjavila je Fon der Lejenova na događaju koji prati samit NATO-a.\nNjemački ministar spoljnih poslova Hajko Mas reagovao je na kritiku američkog predsjednika Donalda Trampa da je Berlin „zarobljenik“ Rusije, istakavši da Njemci nisu zarobljenici Moskve, a ni Vašingtona.\nŠef njemačke diplomatije je dodao da Berlin planira da poveća izdatke za odbranu za 80 odsto do 2024. godine, zaključivši da je to povećanje „tako velikih razmjera da bi trebalo da bude priznato“.\nEvropska unija mora da postavi kao prioritet da za svoj energetski sektor ima više dobavljača gasa, ne samo Rusiju, izjavio je predsjednik Poljske Andžej Duda.\nTramp je uoči početka samita NATO-a rekao da su njegovi napori natjerali druge zemlje članice Alijanse da više finansijski doprinesu NATO-u, ocijenivši da to i dalje nije dovoljno da bi se smanjio teret sa leđa američkih poreskih obveznika.\n– U proteklih godinu, oko 40 milijardi dolara više su druge zemlje dale kako bi pomogle NATO-u, ali to nije ni izbliza dovoljno. SAD troše previše novca, a druge zemlje ne plaćaju dovoljno, posebno neke, poručio je Tramp. On je ocijenio da „to traje decenijama“.\n– To je disproporcionalno i nepravedno prema poreskim obveznicima u SAD i mi ćemo to učiniti pravednim. Želim da pohvalim generalnog sekretara (NATO-a Jensa Stoltenberga), koji je radio veoma naporno na ovom problemu, rekao je američki predsjednik.\nTramp je liderima NATO-a na samitu u Briselu rekao da bi, umjesto dosadašnjih dva odsto bruto domaćeg proizvoda, trebalo da za odbranu u okviru Alijanse izdvoje četiri odsto BDP-a svoje zemlje.\nTo je novinarima rekao bugarski predsjednik Rumen Radev, a u međuvremenu potvrdio zvaničnik Bijele kuće, prenosi Rojters.\n– Predsjednik Tramp, koji je prvi govorio, pokrenuo je pitanje da troškovi ne samo što treba da dostignu dva odsto BDP-a, već je postavio i novi prag – od četiri odsto, rekao je Radev, prvog dana samita.\nPrije polaska na samit u Briselu, Tramp je rekao da će se tokom boravka u Evropi, između ostalih, sastati i sa ruskim predsjednikom Vladimirom Putinom i da bi taj sastanak mogao biti najlakši.\nZeleno svjetlo za NATO\nLondon preko Balkana ucjenjuje Njemačku i EU\nSrbija i Albanija u „pravoslavnoj Evropi“\nNe priznajemo spisak predat njemačkom tužiocu\nAustrija ponudila vojsku Balkanu\nSuđenje političaru zbog špijunaže\nDvostruko veći broj obavještajaca\nIzraelska „Crna kocka“ radila za Orbana\nSkoplje očekuje poziv za članstvo u NATO-u\nDemokratija pod pritiskom predsjedničkog sistema\nKapetan Dragan na slobodi za pola godine


Hyundai preuzeo kontrolu nad kompanijom Boston Dynamics - BIGportal.ba\n12 Decembra, 2020 12 Decembra, 2020 01286\nHyundai i zvanično preuzima kontrolu nad većinskim dijelom kompanije Boston Dynamics, budući da je sklopio ugovor sa SoftBank, po kojem kompanija specijalizovana za proizvodnju robota vredi 1,1 milijardu dolara.\nNa ugovoru se radi već neko vreme i predstavlja veliki korak za kompaniju Hyundai, koja je ovim potezom ozbiljno kročila u deo industrije koji se koncentriše na robote. Nakon kupovine Hyundai drži čak 80% Boston Dynamics, što znači da Softbank u igri ostaje sa 20% udela. Novi vlasnici otkrivaju da ih najviše interesuje proizvodnja humanoidnih robota koji bi u budućnosti mogli da preuzimaju opasne poslove, poput brige o bolesnicima koji se bore sa nekom visoko zaraznom bolešću.\nKompanija Boston Dynamics je prevalila ozbiljan put od 1992. godine kada je osnovana do vrednosti od 1,1 milijarde dolara, a usput je donela ozbiljne promene na polje robotike, te robote približila svakodnevnoj upotrebi u modernom svetu. Kada je Hyundai u pitanju, ovo nije prvi put da se interesuje za robote, budući da se, na primer, bavila konceptom robotskih vozila “sa nogama“ koja su namenjena za kompleksne terene.


Grad Beograd, Privredna komora Beograda i CEDEF organizovali investicionu konferenciju "Belgrade Investment Days"\n22. septembar 2015, Beograd\nU uvodnom obraćanju prisutnim učesnicima su se obratili predsednik Vlade Republike Srbije Aleksandar Vučić, gradonačelnik Beograda Siniša Mali, predsednik Privredne komore Beograda Milivoje Miletić i predsednik Centralno evropskog foruma za razvoj prof. dr Ana Bovan, čime je zvanično počeo jedinstveni poslovni i privredni skup koji je okupio više od 600 zvanica, investitore iz dvadeset zemalja i tri kontinenta. Razvoj preduzetničkog duha i ulaganja u mala i srednja preduzeća prioriteti su u narednom periodu, i kada se taj sektor podigne, i rezultati će biti bolji, poručio je premijer.\n“Svim stranim investitorima možemo da poručimo da ćemo nastojati da im omogućimo punu pravnu i ekonomsku sigurnost za ulaganja. Trudićemo se da popravljamo poslovni ambijent, a uveren sam da će Srbija umeti da sačuva punu unutrašnju stabilnost i da će doprineti stabilnosti u regionu, što je od velikog značaja za napredak svih naših ekonomija, opstanak ulaganja i dolazak novih ulagača”, rekao je Vučić.\nGradonačelnik Beograda Siniša Mali je istakao da veliki broj učesnika na forumu dokazuje da su Beograd i Srbija postali dobro i atraktivno mesto za investicije. Rezultati fiskalne konsolidacije i uspesi na tom polju omogućili su konkretne projekte koji su usmereni na dva cilja – povećanje stope privrednog rasta i otvaranje novih radnih mesta, istakao je Siniša Mali, i dodao da će ako ta dva cilja budu ostvarena, rezultat biti bolji kvalitet života i životni standard građana.\nSiniša Mali je precizirao da je za forum Grad Beograd pripremio više od šezdeset projekata u vrednosti od preko deset milijardi evra. Podeljeni su u tri grupe kao tri stuba razvoja za jačanje privrede glavnog grada – infrastrukturni projekti, direktne investicije i razvoj malih i srednjih preduzeća. Među tim projektima su projekat upravljanja otpadom, izgradnja šesnaest podzemnih garaža, zatim novih vrtića, nove autobuske stanice, privatizacija PKB-a, ali i „Beograd na vodi” i slobodne i privredne zone. “Jačanjem privrede Beograda, jačamo i čitavu zemlju. Cilj svih projekata jeste da se ulaže u Beograd i Srbiju, a mi ćemo, s druge strane, nastojati da budemo dobri domaćini i da sve potrebne dozvole i saglasnosti dajemo na vreme kako bi investitori što pre pokrenuli biznis ovde”, rekao je Siniša Mali. Gradonačelnik je naglasio da, ako je prošla godina bila godina poslovne konsolidacije, ova i naredna neka budu godine investicija i realizacije novih projekata.\nPredsednik Privredne komore Beograda Milivoje Miletić je naveo da je održavanje ovog foruma veoma značajno zbog toga što je neophodno da se naglasi potreba za preduzetničkim duhom, moralom i svemu onome što treba da doprinese daljem rastu i napredovanju. “Mi ne gledamo na investicije kao na priliv sredstava za povećanje broja radnih mesta, već u funkciji povećanja konkurentnosti naše privrede i inovativnosti. To nije moguće bez strateškog partnerstva države, nauke i privrede”, istakao je Miletić.\nPredsednik Centralno-evropskog foruma za razvoj prof. dr Ana Bovan je naglasila da je saradnja ovog tipa veoma važna, te da se tako prave značajni koraci unapred. Za ovaj forum, dodala je ona, su pripremljeni projekti opština i gradova iz oblasti energetike, infrastrukture i turizma, a Srbija ima da ponudi veoma atraktivne projekte za sve zainteresovane.\nNa konferenciji je organizovano 6 panela - Srbija i novi talas investicija, Investicioni potencijali grada Beograda, Završna faza privatizacije u Srbiji, Investicioni potencijali lokalnih samouprava, Inovacije i poslovne šanse malih i srednjih privrednih društava i Poslovni ambijent - iskustva i planovi investitora. Takođe, posle panela održani su B2B sastanci gde su se sastali predstavnici kompanija i predstavnici projekata koji su bili predstavljeni na Beogradskim investicionim danima u cilju moguće saradnje i realizacije projekata. Više o programu čiji je idejni tvorac Centralno-evropski forum za razvoj CEDEF, možete pogledati na sajtu Belgrade Investment Days.\nKonferenciji je prethodilo Veče dobrodošlice u Starom Dvoru Skupštine grada Bograda.


Osveta investitora Nenada Obradovića • ZRENJANIN DANAS\nOsveta investitora Nenada Obradovića\nBy Redakcija on 25 јуна, 2019\nInvestitor koji gradi postrojenje za prečišćavanje vode u Zrenjaninu juče se obratio novinarima RTV Santos. Podsećamo vas da smo pokušavali u više navrata da stupimo u kontakt sa investitorom, ali bezuspešno. Očigledno je da pojedine medijske kuće imaju protekciju.\nNenad Obradović, koji se izdaje za investitora ovog posla, rekao je juče RTV Santos-u da zbog dihtunga, koji se specijalno prave u Parizu, moramo čekati na vodu do polovine sledećeg meseca. Iako je i predhodnih nekoliko datuma izrekao gospodin Obradović, javnost očigledno neće saznati zašto ti rokovi nisu ispoštovani, kao ni to zbog čega se oprema ili repromaterijal poručuju tako da svake nedelje nešto kasni.\nIz izjave gospodina Obradovića, u delu gde govori o datumima, jedna rečenica para uši građanima Zrenjanina. “Gradonačelnik nas svakodnevno zove i interesuje se, i on je nezadovoljan, i to je opravdano, ali i mi smo nezadovoljni jer smo stajali dve godine zbog administrativnih problema”. Stiče se utisak da su nova kašnjenja možda svojevrsna osveta investitora građanima Zrenjanina i njegovoj upravi.\nPredsednica Vlade, Ana Brnabić, od koje smo tražili da reaguje, rekla nam je da će doći u Zrenjanin, i to direktno u postrojenje, gde će tražiti odgovore na sva pitanja, kao i to da građani Zrenjanina bez daljih odlaganja dobiju pijaću vodu.


NIN / Opis stvarnosti\nPISAC: Tena �tivi�i�\nREDITELj: Snje�ana Banovi�\nJedna od dobrih, konkretnih strana nastojanja da se obnove pozori�ne veze izme�u Zagreba i Beograda, koje su ovde intenzivne, a tamo se javljaju tek sporadi�no, jeste i u tome �to smo nedavno mogli da vidimo zanimljiv komad �Dvije� Tene �tivi�i�, jedne vrlo mlade i o�igledno veoma darovite hrvatske spisateljke.\nNjen dramski rad je pre svega interesantan zato �to na sceni o�ivljava sliku socijalne sredine u kojoj je nastao. Ona to posti�e pomo�u upotrebe mno�tva pojedinosti, koje karakteri�u �ivot u njenom gradu, iz kojeg i��ezava gra�ansko zdravlje, gde rasprostranjeno u�ivanje droge, bulevarski tabloidi, prodor kriminala u sve dru�tvene pore, iz temelja razaraju stari, tradicionalni poredak vrednosti. U su�tini, spisateljka pri tom ve�to izbegava da komad bude samo inventar karakteristi�nih detalja, uspeva da oni poja�avaju �ivost i upe�atljivost i likova, i opisanih doga�aja, i obrta u radnji, onoga �to je posebno u ljudskim sudbinama i uvek jeste pravi predmet prikazivanja u svakom iole ozbiljnom pozori�tu.\nIz tog miljea, posredstvom jo� jedne Zagrep�anke, rediteljke Snje�ane Banovi�, u vrlo dobroj interpretaciji Jelene �oki�, i, pogotovo, Aleksandre Jankovi�, prirodno izrastaju figure dve frivolne devojke, likovi Anje i Lene, od kojih je prva ljubavnica oca ove druge. Njihov odnos je ocrtan s lakim cinizmom, pri �emu je nagla�eno da one �ive od danas do sutra, zapravo bez nade da �e ikad izroniti iz svog patolo�kog socijalnog okru�enja, da su one jednom nogom u trivijalnoj melodrami, a drugom u ne�em �to li�i na istinsku, prigu�enu tragediju. U predstavi je, osim toga, kad god je to bilo mogu�e, izbegnut konzervativan naturilisti�ki postupak, pa i ono �to pripada mimetskom teatru, u mnoge scene je ubrizgana velika doza teatralnosti: na primer, Lenini roditelji, Sonja i Emil, koje igraju Stela �etkovi� i Svetislav Gonci�, kru�e kao duhovi iz pro�losti oko mladih protagonistkinja drame odre�uju�i im �ivotne putanje.\nTakav kakav jeste, komad �Dvije� deluje katarzi�no i na beogradske gledaoce, jer im omogu�ava da u ogledalu stvarnosti prepoznaju i sopstvenu situaciju, �to bi postizale i drame Biljane Srbljanovi� ili Milene Markovi� kad bi bile prikazane pred zagreba�kom publikom.


Pomor ribe u Velikom bačkom kanalu – BALKAN TV NOVI SAD\nHomeEkologijaPomor ribe u Velikom bačkom kanalu\n07/11/2019Redakcija BALKAN TVEkologija0\nFoto: Pomor ribe na kanalu DTD kod Srbobrana Foto: Srbobran danas\nBEOGRAD: U Velikom bačkom kanalu između Srbobrana i Vrbasa primećene su velike količine uginule ribe, a zagađenje je najverovatnije došlo iz pravca Vrbasa, Kule i Crvenke.\nKako je saopštilo JVP „Vode Vojvodine“ na površini vode primećena je velika količina ribe kako pluta duž vode u potrazi sa kiseonikom, prenosi Radio televizija Vojvodine i dodalo da su preduzete sve mere kako bi se ublažile posledice zagađenja.\nTo preduzeće je nakon prvih informacija sa terena počelo da povećava protok vode na ustavi Kucura na 7 kubnih metara u sekundi, da pumpa vodu na CS Bogojevo, podignuta je ustava Bečej kako bi se voda što pre povukla iz zone Srbobrana, kako bi se otklonile posedice i sanirala šteta.\nNavodi se i da su ribočuvarske službe istog dana pokupile svu uginulu ribu i odnele u kafileriju na spaljivanje.\n„Ovim merama JVP “Vode Vojvodine“ uradile su sve iz svoje nadležnosti radi ublažavanja posledica havarijskog zagađenja, odnosno poboljšanje kvaliteta vode u kanalu. Danas je ponovo izvršena kontrola vode na predmetnoj lokaciji. Pored svih učinjenih mera, rezultati nisu zadovoljavajući, odnosno kvalitet vode nije poboljšan, što znači da se voda i dalje zagađuje. Vodna inspekcija je na terenu i trenutno se ustanovljava mogući uzročnik zagađenja vod“, navodi se u saopštenju.\nDodaje se i da je na području opštine Vrbas, Kula i Crvenka registrovano ukupno 18 zagađivača čiji rad može da se dovede u vezu sa predmetnim zagađenjem, kao i da taj deo kanala karakteriše kontinualno ulivanje otpadnih voda.


Terorista s Kosova pokušao da ubije svedoke\nMondo\t22.02.2012 20:01\nOsuđeni terorista s Kosova optužen je u SAD jer je pokušao da unajmi profesionalnog ubicu koji bi odsekao glave ljudima koji su svedočili protiv njega.\nImigrant sa Kosova Hisen Šerifi, nedavno osuđen u SAD zbog planiranja terorističkog napada, optužen je da je pokušao da unajmi profesionalnog ubicu da odrubi glave trojice svedoka koji su svedočili protiv njega.\nŠerifi je u utorak optužen po devet tačaka da je sa mlađim bratom i prijateljicom planirao da unajmi profesionalnog ubicu.\nPrema sudskim spisima, jedan potkazivač Federalnog istražnog biroa (FBI) prihvatio je 5.000 dolara od Šerifija i obezbedio lažirane slike obezglavljenih leševa kao potvrdu da je obavio posao.\nMlađi brat Hisena, Škumbin Šerifi (21) i njegova prijateljica Nevin Eli Elšieh (46) uhapšeni su prošlog meseca i optuženi u sklopu složene istrage FBI.\nUkoliko budu osuđeni, mogu dobiti maksimalne kazne doživotnog zatvora.\nHisen Šerifi (27) osuđen je u januaru na 45 godina zatvora zbog planiranja napada na bazu američkih marinaca u Kvantiku u Virdžiniji i na mete u inostranstvu.\nSlučaj se zasnivao na svedočenjima i dokazima koje su prikupili doušnici FBI od Danijela Patrika Bojda, koji je prešao u islam, a osumnjičen je za veze sa stranim terorističkim grupama.\nBojd i njegova dva sina izjasnili su se krivima po federalnim optužbama za terorizam.\nHisen Šerifi je proglašen krivim u oktobru 2011, a tužioci navode da je kratko posle okončanja suđenja, on prišao jednom zatvoreniku i pitao ga da li zna nekoga ko je voljan da ubije za novac.\nŠerifi je rekao tom zatvoreniku da želi da trima vladinim doušnicima koji su svedočili na njegovom suđenju, budu odsečene glave.\nTaj zatvorenik, osuđeni diler droge, kontaktirao je odsek FBI u Reliju u Severnoj Karolini i pristao da postane poverljiv vladin potkazivač i nosi snimač.\n1. Glupi Amerikanci daju vize terorističkoj stoci, a posle se čude kako se desio napad!


“Bogovi su pali na teme’’ u Novembru - Kultura - Dnevni list Danas\nPočetna » Kultura » “Bogovi su pali na teme’’ u Novembru\nNovi prostor za promociju radova mladih umetnika\n“Bogovi su pali na teme’’ u Novembru\nIzložbom radova pod nazivom „Bogovi su pali na teme” autorke Ane Milenković, umetnice koja živi i stvara u Londonu, otvorena je galerija Novembar.\n0Piše: M. D. 12. aprila 2018. 13.23\nRadovi slikarke Ane Milenković Foto: Zoran Petrović\nOvaj novi umetnički prostor na kulturnoj sceni Beograda biće posvećen promociji i podstićanju stvaralaštva mladih umetnika iz Srbije i regiona. Otvaranju izložbe i svečanom početku galerije „Novembar‘’, prisustvo je veliki broj umetnika, ličnosti iz javnog i kulturnog života i predstavnici diplomatskog kora\nAna Milenković, Iako je po vokaciji slikarka, eksperimentiše i stvara u širokom spektru medija, od skulpture, fotografije, digitalnog kolaža, do printa. Dobitnica je Nagrade za kreativnu inovaciju iz Fonda „Miloš Bajić“ 2012. godine u Beogradu, kao i „Clifford Chance Sculpture Award” 2015. i „Griffin Art Prize” 2016. godine u Londonu. Radove iz postavke „Bogovi su pali na teme” prvi put će imati priliku da vidi domaća publika.\nGalerija Novembar smeštena je u srcu starog Beograda, u Kursulinoj ulici 22 na Vračaru. Beograd je poslednjih godina nizom kulturnih događaja postao inspirativan za stvaralaštvo mladih umetnika koji svojim radovima utiču na promene u društvu bez obzira na sredstva umetničkog izražaja. Program galerije je osmišljen tako da pruža različite programske forme sa ciljem da zainteresuju i animiraju publiku kvalitetnim sadržajima.


Proizvođač Visokotehnoloških Delova na Kosovu | Archive - U.S. Agency for International Development\nHome » Reports & Data » Progress » Transforming Lives » Proizvođač Visokotehnoloških Delova na Kosovu\nKrenar Spahija, razvojni inženjer pri “Tekfuze,” objašnjava dizajn i sklapanje usađenih kontrola\nUSAID-ovog programa mladih preduzetnika\nProširuje Delatnost Specijalizovavši se u Nisko-obimnoj ali Visoko-profitabilnoj Elektronici\n“Naš pristup je jedinstven. Niko drugi na Kosovu ne radi ovo što mi radimo.”\nPravilno uređeni čvornovati oblik sastavljen od plavih, zelenih i crvenih linija na kompjuterskom monitoru Krenara Spahije bi možda mogao simbolično poslužiti kao putokaz ka prosperitetnoj budućnosti za Kosovo, ovu malu zemlju u jugoistočnoj Evropi.\nInženjerov dizajn za štampanu PCB ploču omogućava redak letimičan pogled na stvaranje visokotehnološkog proizvoda u jednoj zemlji sa pretežno niskotehnološkom ekonomijom. To jedan od načina na koji se Spahijin poslodavac, Prištinska kompanija Tekfuze, odupire očekivanjima.\nOsnovana 2011-te godine, Tekfuze zapošljava dvadeset dvoje osoba u dizajniranju i sklapanju usađenih kontrola – elektronike koja izvršava određene zadatke unutar većih mašina. Njeni proizvodi su izrađeni na takav način da se sastavljaju kao Lego kocke, sledeći modularan pristup koji dozvoljava mešanje i kombinovanje hardverskih komponenata. “Svodi se na selekciju modula koji su vam potrebni i potom prilagođavanju softvera, tako da se čini kao da hardvera više nema,” kaže su-osnivač Edi Bunjaku.\nUSAID je pomogao pri osnivanju Tekfuze, obezbeđivanjem intenzivnog početnog treninga za zaposlene, koji je kompaniji pomogao da usvoji pristup koji garantuje ravnopravnost među polovima, tako da danas žene dominuju unutar njenog inženjerskog osoblja, što je još jedan od načina na koji je ova dinamična kompanija pravi izuzetak.\nU leto 2012-te godine, USAID je pomogao u kupovini opreme koja omogućuje povišen obim proizvodnje. Za sada, Tekfuze proizvodi samo jedan proizvod – senzor za gorivo koji je ugrađen unutar GPS jedinica koje se upotrebljuju za praćenje kamionskog voznog parka. Mali senzor nadgleda nivo goriva i potrošnju. Regionalni snabdevač FMS sistemima is Litvanije momentalno procenjuje senzor, koji Tekfuze već prodaje u domaćem tržištu, sa namerom da ga eventualno i kupi. Tamo gde velika većina elektronskih firmi ide u smeru cik, usredsređujući proizvodnju u zemljama u razvoju, Tekfuze ide u smeru cak, usredsređujući se na unosan dizajnerski rad. Ipak, čak i sa mladom, stručnom i motivisanom random snagom, Tekfuze je svestan da se ne može nadmetati u stvaranju potrošačke elektronike za masovno tržište. Umesto toga, nastoji da dizajnira i sklapa industrijske proizvode koji su niskog obima ali sa visokom maržom, kaže Bunjaku. Oni uključuju i kontroler za bojlere na pelet, za čiju je proizvodnju Tekfuze već spreman.\n“Naš pristup je jedinstven. Niko drugi na Kosovu ne radi ovo što mi radimo,” kaže Bunjaku.\nTekfuze je jedna od kompanija koje su imale koristi od aktivnosti u sklopu USAID-ovog programa mladih preduzetnika, koje su se odvijale od septembra 2010 do septembra 2013, i bile zamišljene da pomognu mladim preduzetnicima na Kosovu, starosti od 18 do 35 godina.\nProizvođač Visokotehnoloških Delova na Kosovu.pdf\nLokalni tur operateri Kosovo stavljaju na kartu avanturističkog putovanja


DESET GODINA POSTOJANJA JEDINSTVENE VALUTE-EURA\nLideri Evropske unije su pre deset godina, u maju mesecu, doneli istorijsku odluku o uvođenju Eura. Ova valuta se pojavila na tržištu u januaru mesecu 1999.godine i stvorena je Ekonomsko-Monetarna Unija (EMU).\nDanas oko 320 miliona građana Evrope (više od ukupnog stanovništa USA), u 15 zemalja, koristi istu valutu, kao i prednosti integrisanog tržišta Evropske unije. Evropska komisija smatra da je Euro veliki uspeh, navodeći pri tom činjenicu da je Euro u kratkom roku od jedne dekade postao druga po značaju valuta u svetu.\nProsečan državni buđetski deficit u Evropskoj uniji, u 2007.godini, pao je na rekordnih 0,6% bruto društvenog proizvoda (u poređenju sa 4% tokom 80-tih i 90-tih godina).\nOdražavajući ovaj trende Komisija je danas u stanju da preporući Savetu da obustavi proces kontrole nad Republikom Češkom, Italijom, Portugalijom i Slovačkom radi ostvarivanja prekomernog deficita.\nTemelj procesa evropskih integracija, Ekonomsko-Monetarna Unija (EMU ), treba tako da se prilagodi kako bi mogla da se suoći sa izazovima globlizacije, deficitarnih prirodnih resursa i budućem naraštaju stanovništva.\nIzvor: Europe Media Newsletter, Maj 2008.\nPrevod : Dušanka Brajović-Car


Trendovi devedesetih za koje i dalje ne verujemo da su se vratili! - Ženski magazin - Horoskop, ljubav, fitness i zdravlje\nIako smo u to vreme voleli određene trendove i namerno ih implementirali u naš stajling, nakon nekog vremena i bezbroj slika za neke smo (možda prekasno) shvatili da ne izgledaju baš tako dobro. Ipak, sa nama se ne slažu veliki trendseteri, ali ni modne kuće, koje uporno pokušavaju da ih vrate u sadašnjost.\nKarirani desen, teksas, braon ruževi, skranči gumice za kosu i bezbroj drugih možemo svakodnevno videti na društvenim mrežama i generalno na internetu. U nastavku vam otkrivamo celu ilstu trendova koji su se ponovo vratili – na našu sreću... Ili nesreću. Uživajte!\nkoji trendovi su se vratili\nPROČITAJTE SLEDEĆI TEKST: Reebok Classic donosi novi talas nostalgije uz RAPIDE model


Plejboj u akciji osvajanja mobilnih telefona\nKrstarica 21. decembra 2004. 00:00\nPočetkom sledeće godine korisnici mobilnih telefona u Sjedinjenim Američkim Državama i Kanadi doživeće iznenađenje u vidu sadržaja koje će im slati najpoznatiji časopis namenjen „zabavi za odrasle“ – Playboy. Saradnja mobilnih operatera i provajdera sa izdavačima manje ili više poznatih časopisa već je pokrenuta u Americi i Evropi, a zabeležena je i usluga prijema video-magazina mobilnim telefonima (uslugu je prva ponudila kompanija Three o“clock).\nZbog ove usluge Playboy je ostvario dogovor sa kompanijom Dwango Wireless iz Sijetla. Dwango Wireless je softverska kompanija koja će za potrebe Playboy-a realizovati video-igre, slike, video-inserte, audio-poruke i melodije. Ova kompanija se više puta oprobala u izradi (ne baš) ovakvih specijalizovanih sadržaja. Sličan aranžman ostvarila je sa Rolingstounsima. Sadržaj je distribuiran pretplatnicima kroz saradnju (poslovni dogovor) sa glavnim bežičnim operaterima, kao što su Cingular, Nextel, T-Mobile i Verizon Wireless.\nZanimljivo je da je kompanija Dwango Wireless svoja rešenja sadržaja za mobilne telefone realizovala i za religiozni web sajt Beliefnet. Sadržaji predstavljaju uputstva za meditaciju i molitve. To se nikako ne može uklopiti sa onim što će ova kompanija ponuditi korisnicima mobilnih telefona za potrebe Playboy-a. Međutim, biznis je biznis, a lova je lova, ma iz kog izvora dolazila!\nOvi sadržaji će preko mobilnih telefona biti ponuđeni u skladu sa važećim zakonima – samo za one koji imaju najmanje 18 godina. Da bi korisnici mogli da se pretplate na ovu uslugu, moraće najpre da ispune odgovarajući upitnik u kome se od njih traži da potvrde ispunjenje tog uslova. Uz to treba i da plate uslugu. Cena još uvek nije tačno određena, ali će se najverovatnije kretati od 1,99 do 4,99 dolara (toliko kompanija Dwango Wireless obično naplaćuje preuzimanje slika i melodija).\nPlayboy već ima iskustva u ponudi bežične zabave korisnicima u Nemačkoj, Velikoj Britaniji, Australiji i Brazilu. Nakon proširenja svoje ponude u Severnoj Americi i Kanadi, kompanija smatra da će broj svojih korisnika povećati na 170 miliona – za toliko će se povećati ukupan broj „vrućih“ telefona u svetu. Nepovoljna okolnost je to što će veliki broj njihovih korisnika sasvim sigurno biti maloletnici, jer ne postoji siguran mehanizam ograničenja njihovog pristupa ovim sadržajima.


U Jahorinu uloženo više od 50 miliona KM | Palelive.com\nPočetna Jahorina U Jahorinu uloženo više od 50 miliona KM\nU Jahorinu uloženo više od 50 miliona KM\nPredsjednik Republike Srpske Milorad Dodik rekao je danas da je u vještačko osnježavanje na Jahorini uloženo 12 miliona KM sredstava Razvojne banke, a ukupno investiranje Srpske u tu planinu veće je od 50 miliona KM u proteklom periodu.\n“Želimo da Jahorina bude jedan od najprepoznatljivijih i najboljih centara, ne samo u Republici Srpskoj, već i u regionu, koji će privući posjetioce i zimi i ljeti. Jahorina je najvažniji privredni potencijal ovog regiona. Zato u nju ulažemo da bi ljudima bilo omogućeno da žive što bolje”, rekao je Dodik novinarima nakon što je posjetio lokaciju na kojoj se gradi vještačko jezero za potrebe sistema vještačkog osnježavanja.\nOn je izrazio zadovoljstvo jer će jezero biti puno u naredna dva mjeseca, što znači da će vještačko osnježavanje biti u funkciji već ove godine i zahvalio svima koji su učestvovali u realizaciji ovog projekta.\nDodik je podsjetio da vještačko jezero neće biti korišćeno samo za osnježavanje, već će na njemu biti organizovani i ljetni sadržaji, sa različitim sportskim aktivnostima i turistička ponuda će se širiti.\nOn je istakao da ovo nije jedina investicija koja se realizuje u Republici Srpskoj, čiji je razvoj dinamičan zahvaljujući višemilionskim investicijama.\nDodik je naveo da je iza Olimpijskog centra “Jahorina” jedna od najuspješnijih sezona, kako zimska, tako i ljetna.\n“Sjećamo se teških dana ovog centra, a sada sa pravom očekujemo sve bolje dane”, rekao je Dodik.\nOn je najavio da će Pale sa već izrađenim dijelom gondole biti spojene sa Jahorinom s ciljem popunjavanja ponude i omogućavanja korišćenja različitih kapaciteta.\n“Mislim da ćemo veoma brzo raditi na proširenju gondole”, dodao je Dodik.\nOn je izrazio zadovoljstvo zbog urađenih poslova na Jahorini, napominjući da je cilj održati što veći broj radnih mjesta.\nPredsjednik Srpske je do vještačkog jezera stigao šestosjedom, kao i svi posjetioci.\nZahvalnost predsjedniku Dodiku i Vladi na podršci\nDirektor Olimpijskog centra “Jahorina” Dejan LJevnaić izrazio je zahvalnost predsjedniku Republike Srpske Miloradu Dodiku koji je, kako je naglasio, sve vrijeme vjerovao u njih i stao iza ovog centra kada je bilo najteže.\nLJevnaić je izjavio novinarima na Jahorini da su u toku radovi na akumulaciji sistema za vještačko osnježavanje, na postavljanju cijevi za sistem vještačkog osnježavanja, lansera i topova, a od 22. avgusta počeće punjenje jezera vodom.\nPrema njegovim riječima, do sada je urađeno više od pet kilometara cijevi, a u toku su radovi i na novim stazama na Jahorini što ovu planinu vraća na mapu olimpijskih centara.\n“Sve ovo daje garanciju novim investitorima da mogu da ulažu u Jahorinu i da će imati sigurnih 120 dana skijanja i 60 dana ljetnje sezone”, istakao je LJevnaić.\nOn je dodao da će se svi mali biznisi nadovezivati na njih što će otvoriti mogućnost za nova radna mjesta jer će Jahorina da doživi jedan ozbiljan procvat.\nOn je istakao da je na konferenciji Svjetske skijaške federacije Olimpijski centar aplicirao za Evropa kup od naredne sezone gdje su već upoznati o radovima na Jahorini za šta su dobili pohvalnu ocjenu.\nNapomenuvši da je Olimpisjki centar “Jahorina” angažovan i na pripremama za Evropskske olimpijske igre mladih – EJOF, koje će biti održane na Jahorini, LJevnajić je naglasio da je sve to moguće realizovati zahvaljujući predsjedniku Dodiku koji ih podržava.\nLJevnaić je pozvao ljude da ove tople dane provedu na planini i da uživaju jer ima mnogo lijepih sadržaja koji ih očekuju.\nČlan Nadzornog odbora Olimpisjkog centra “Jahorina” LJubomir Mrda zahvalio je u ime Nadzornog odbora i rukovodstva ovog centra predsjedniku Republike Srpske na današnjoj posjeti i na ogromnoj podršci koju su pružili i predsjednik Dodik i Vlada Republike Srpske.\n“Zahvaljujući toj podršci i velikim ulaganjima, koja samo u posljednjih godinu dana iznose oko 14 miliona konvertibilnih maraka, Jahorina danas sija punim sjajem i spremna je da živi i radi svih 365 dana u godini”, naglasio je Mrda.\nPrema njegovim riječima, to je bila vizija i misija tima stručnjaka koji danas vodi Jahorinu, a koju su predsjednik i Vlada Republike Srpske, kao i sam Nadzorni odbor u potpunosti ispratili.\nMrda ističe da je za samo godinu dana rada taj tim oborio sve rekorde, ostvario najbolju skijašku sezonu ikada i poslije osam godina po prvi put zabilježeno je pozitivno poslovanje Olimpijskog centra “Jahorina”.\n“Uvjereni smo da će Jahorina, sa završetkom novog sistema vještačkog osnježavanja, kao i sa izgradnjom novih i uređenjem postojećih staza, u novu zimsku sezonu ući potpuno spremna i da ćemo svake godine bilježiti sve bolje rezultate, što će značiti mnogo za dalji razvoj opštine Pale, grada Istočnog Sarajeva i cijele Republike Srpske”, ksže Mrda.\nOn je rekao da su zahvalni Vladi Republike Srpske koja je prije nekoliko dana sa 2,5 miliona konvertibilnih maraka podržala izgradnju infrastrukture za održavanje EJOF-a.\n“Ono što mogu da obećam jeste da ćemo, zahvaljujući toj podršci, održavanje Evropske zimske olimpijade mladih u februaru iduće godine dočekati spremni i da će Jahorina, nakon 35 godina od održavanja 14. Zimskih olimpijskih igara, ponovo zasijati olimpijskim sjajem”, poručio je Mrda.\nDodik: Odbojkaši i odbojkašice Srbije – ponos Srpske\n“Najviše ću vam reći ako kažem – dobro došli svojoj kući. Vaš dolazak nas hrani dodatnim entuzijazmom i poistovjećivanjem sa Srbijom, sa kojom živimo jedan život, bez obzira na to što nas ponekad pokušavaju razdvojiti”, rekao je Dodik, ističući da neki odbojkaši i odbojkašice i potiču iz Republike Srpske.\nPrethodni članakSutra festival folklora “Licidersko srce”


RUKOMETAŠICE BUDUĆNOST NAKON SKORO MJESEC PAUZE DOČEKUJU VLČEU U LIGI ŠAMPIONA (18 H)\nNije nam prijala pauza od tri sedmice, posebno zbog toga što smo podizali formu. Vjerujem da ćemo pokazati respekt prema rivalu i kvalitet koji imamo, poručio je trener rukometašica Budućnosti Dragan Adžić pred meč sa Vlčeom u 8. kolu Lige šampiona (18 h, Bemax arena)\n3732 pregleda\t0 komentar(a)\nBudućnost je kvalitetnija od Vlčee, ali samo uz maksimalan respekt prema rivalu može da napravi razliku na terenu i ostvari pobjedu, poručio je trener podgoričkih rukometašica Dragan Adžić uoči važnog duela u 8. kolu EHF DELO Lige šampiona.\nPodgoričanke se vraćaju na scenu nakon skoro mjesec pauze i dva odložena meča u evropskoj eliti zbog koronavirusa, koji je detektovan u redovima rivala. Poželjnijeg protivnika nakon prekida ritma vjerovatno nisu mogle ni da požele, jer je Vlčea jedina bez bodova poslije četiri utakmice i ima ulogu autsajdera večeras u “Bemax areni” (18 sati).\nAdžić je, međutim, poslovično oprezan - to što Rumunke još nemaju pobjedu, a bile su i pogođene koronavirusom, ne mora ništa da znači.\n- Vlčeu dobro poznajemo i izuzetno poštujemo, bez obzira na poraze na startu sezone. Oni nisu do sada igrali sa ekipama koje su im direktni rivali za prolaz. Vjerujem da ćemo mi pokazati respekt prema njima, kao i kvalitet koji imamo - rekao je Adžić na konferenciji za novinare, poručivši da Rumunke dolaze sa najboljim igračicama i u dobroj formi.\n- Vlčea je odigrala nekoliko utamica u rumunskom prvenstvu, u ovom periodu je i u boljoj takmičarskoj formi od nas, ali vjerujem da ćemo dobrim odnosom to uspjeti da nadomjestimo i da ćemo osvojiti bodove.\nI Budućnosti su potrebne pobjede - tri poraza, po jedan trijumf i remi nije bilans ekipe koja cilja visok plasman. Ipak, Majda Mehmedović i drugarice su još u fazi povratka u pravi ritam nakon ogromnih problema sa kojima su se suočili u pripremom periodu, uoči starta sezone.\n- Pritisak dobrog rezultata postoji, ali imamo iskusan i kvalitetan tim koji zna da se nosi sa tim. Imamo i iskustva igranja sa Vlčeom, znamo na šta da treba obratimo pažnju i čemu da se posvetimo. Vjerujem da će to nas držati i da ćemo biti na dobrom nivou i pobjedom zaokružiti na najbolji način ovaj dio sezone, u ovim uslovima - dodao je Adžić.\nProblemi koji prate Budućnost od starta nastavili su se i tokom prinudne pauze, a period od prethodne utakmice protiv Borisije Dortmund obilježila je povreda Tatjane Brnović.\n- Uspješno je operisana, nadam se da ćemo je imati na proljeće. Pored svih problema koje smo imali, njena povreda je dodatni izazov za ekipu. Nije nam odgovaralo ni što tri sedmice nismo igrali utakmicu, posebno zbog toga što smo podizali formu. Ovo je nezahvalan period za sve sportiste, koji treniraju i spremaju se, a svaki čas može nešto da se promijeni. Zbog toga sam veoma ponosan kako djevojke reaguju i kako iznose sve to i vjerujem da će da im se vrati - rekao je Adžić.\nBudućnost je prošle sezone dobila oba međusobna duela u grupi protiv Vlčee.\nrukometašice BudućnostiŽRK BudućnostDragan AdžićVlčea


Nagrada za roman „Putnikova ciglana“\nRadovanu Belom Markoviću nagrada „Grigorije Božović“\n08/06/2016 15/06/2016 Artija net knjiga, književnik, književnost, nagrada, roman\nKnjiževna nagrada „Grigorije Božović” za stvaralaštvo pisano u duhu pripovedne proze Grigorija Božovića, koju dodeljuje Kulturni centar „Stari Kolašin“ u Zubinom Potoku, pripala je Radovanu Belom Markoviću za roman „Putnikova ciglana“.\nNagrada je uručena na svečanosti u Zubinom Potoku, u ponedeljak 6. juna, i sastoji iz novčanog dela, povelje i diptiha u duborezu sa likom Grigorija Božovića, a dodeljena je jednoglasnom odlukom žirija, koji je radio u sastavu: Mileta Aćimović Ivkov, Dragiša Bojović i Andrijana Živanović.\nU obrazloženju žirija se kaže da je autor oblikujući „stvarne priče iz izmišljenog života”, svojoj visokoj stvaralačkoj zidanici dodao i roman kontinuiteta „Putnikova ciglana“. U njemu su upečatljivo iskazane neke tipične i reprezentativne odlike njegovog prepoznatljivog književnog sveta i stvaralačkog postupka usredsređenog na snagu jezičke imaginacije, fantazijsko, groteskno i humorno oblikovanje proznog opisa i vizije sveta.\nRoman „Putnikova ciglana“ objavljen je u izdanju Srpske književne zadruge. U najužem izboru našla se i putopisna knjiga Viktora Lazića „Na vratima istoka“ (Laguna, 2015).\n← Mikser festival 2016: Osetljivo društvo\nIzdavač jednim okom gleda u pisca, drugim u publiku, a trećim u novčanik →


ISO 22000:2018 Sertifikat | ACCVIS CERTIFICATION\nACCVIS CERTIFICATION > ISO 22000:2018 Sertifikat\nSistemi menadžmenta bezbednošću hrane\nSertifikat ISO 22000 Food safety management je potvrda uvedenog sistema kontrole i uspešnog upravljanja procesima koji se tiču bezbednosti hrane.\nPružamo uslugu konsaltinga i pripremne radnje u cilju uspešnog sprovođenja audita i sertifikacije Menadžmenta bezbednošću hrane. Vršimo obuku zaposlenih i druge neophodne radnje u cilju uspešne sertifikacije ISO 22000:2018.\nVeliki trgovački lanci kao što su Metro, Tesco, Lidl, Auchan… kao preduslov zahtevaju da implementirate Food safety management standard ukoliko želite da se nadjete na listi odobrenih dobavljača, a Vaš proizvod u njihovoj ponudi i na rafovima.\nStandard ISO 22000 pruža nivo dodatne sigurnosti u globalnoj lanacu snabdevanja i proizvodnje prehrambenih proizvoda. Pomaže organizacijama da identifikuju i kontrolišu opasnosti po sigurnost hrane, istovremeno radeći zajedno drugim standardima kao što su HACCP i ISO standard 9001.\nSertifikat ISO 22000 Food safety management\nIspratite link i saznajte kako da jednostavno i brzo uvedete ISO 22000\nOrganizacija koja uz našu pomoć implementira zahteve menadžmenta bezbednošću i ispravnošću hrane može da započne postupak sertifikacije uz garancije da će uspešno proći ocenjivanje i u najkraćem roku dobiti Sertifikat ISO 22000:2018\nKako i gde najlakše sertifikovati ISO 22000:2018 ?\nTržišna cena sertifikacije ISO 22000:2018 se formira prema veličini i broju operacija jedne organizacije, nivoa složenosti postupaka i uvedenih procedura u poslovanju. U mogućnosti smo da odgovorimo na sve zahteve tržišta i verujemo da su naše cene i rokovi najpovoljniji na tržitu kada je sertifikacija u pitanju.\nPozovite naš korisnički centar ili pošaljite zahtev na e-mail office@accvis.com, kako bi vam obezbedili najpovoljnije uslove i cenu za sertifikaciju standarda ISO 22000:2018.\nŠta sadrži ISO 2200:2018 ?\nZahtevi za bezbednošću hrane vrše pritisak na proizvođače i distributere da razviju sistem upravljanja bezbednošću hrane koji je baziran na HACCP‐u i menadžmentu kvaliteta kakav je ISO 9001:2015.\nStandardom ISO 22000:2018 utvrđuju se zahtevi za sistem upravljanja bezbednošću hrane kada organizacija u lancu hrane treba da pokaže svoju sposobnost da upravlja opasnostima po bezbednost hrane kako bi se osiguralo da je hrana bezbedna u trenutku potrošnje od strane ljudi.\nISO 22000 kombinuje sistem upravljanja kvalitetom ISO 9001:20015 sa sistemom bezbednosti prehrambenih procesa HACCP. Pored snažnog fokusa na korisnike i primene efikasnih poslovnih praksi za kontrolu procesa i doslednost kvaliteta, i jedne i druge zahtevaju potrebu za stalnim praćenjem i procenjivanjem.\nOcena ispunjenosti kriterijuma koje zahteva ISO 22000:2018 vrši se pregledom uvedenih procesa i izveštaja za uspostavljene kontrole koje se vrše na osnovu nacionalnih standarda i drugih oblika sertifikacije koji su obavezni u nekim stadijumima prehrambenog lanca.\nISO 22200:2018 procedure mogu vam pomoći da poboljšate kvalitet svog poslovanja, poboljšate bezbednost proizvoda i povećate produktivnost. Integrisano upravljanje sa zajedničkim zadacima i procesima znači da bi se mogli smanjiti troškovi i vreme potrebno za implementaciju i održavanje vašeg sistema. Sprovođenjem samo jedne revizije i jednog pregleda rukovodstva, možete uštedeti i vreme i novac.\nLista zahteva standard ISO 22000 koji će Vam pomoći da vaši proizvodi ispune uslove za izvoz i bezbedno pređu granice, budu deo ponude trgovačkih lanaca prehrambenih proizvoda u koje kupci mogu da veruju.


(VIDEO)Šef štručnog štaba FK Sarajevo Dženan Uščuplić: Utakmica finala Kupa BiH je izlaz iz negativne priče @ StartBiH.ba\n(VIDEO)Šef štručnog štaba FK Sarajevo Dženan Uščuplić: Utakmica finala Kupa BiH je izlaz iz negativne priče\nDženan Uščuplić je novoimenovani šef stručnog štaba FK Sarajevo. Stari-novi trener, koji je osvajao titulu prvaka BiH ranije sa Sarajevom, u kratkim crticama je kazao nešto više o ovoj sezoni, naročito o polusezoni, gdje je FK Sarajevo ispustilo 13 bodova prednosti u odnosu na prvog pratioca.\nLošu formu bordo momaka, najbolje je "ispratio" Borac, koji je stigao i bodovno prestigao FK Sarajevo, gdje sada ima četiri boda više. U posljednja dva kola, Borcu je dovoljna jedna pobjeda da osvoje titulu šampiona BiH.\nIpak, šef stručnog štaba FK Sarajevo, Dženan Uščuplić se nada kiksu ekipe Borca, ali i, ako ništa, pobjedi protiv Radnika, kako bi ekipa sa većim samopouzdanjem ušla u utakmicu finala Kupa BiH koji će odigrati u srijedu u Trening centru NFSBiH u Zenici, i to upravo protiv Borca.\nŠto se tiče situacije u M:tel Premijer ligi BiH, ukoliko Borac i Sarajevo budu imali jednak broj bodova, prvak će biti Borac zbog boljeg međusobnog omjera.\nKonaković: U BiH ima političara koji mogu parirati Vučiću\nMILOJKO PANTIĆ ZA START: Ćiro mi je rekao da promijenim taktiku. "Što više napadaš Vučića on je jači!"